26 май, 2019, 18:04\n"Бухоро" клубининг аёллар жамоаси ҳисобланган "Бухоро W" бош мураббийи Обид Ражабов билан суҳбат.\n"Бухоро" футболи ҳақида.\nОбид Қодирович: “Бухоро” вилоятида аёллар футбол жамоаси илк бор 1995 йилда ташкил топди. Жамоа 2012 йилда бухоро футбол клуби тассарувига ўтказилди. Ўша пайтларда жамоада атиги бирта гурух бор эди. Ҳатто ўринбосарлар таркиби ҳам йўқ эди.Ҳозирги пайтда жамоамизнинг ўринбосарлар таркиби ташкил этилган бўлиб, жамоанинг 90 фоизи ёшлардан иборат. Аввалги раҳбарлар “Бухоро” футболи учун хеч нарса қилишмаган. Жамоа қароргоҳида ҳеч қандай шарт-шароитлар йўқ эди. Ўша дамларда мен футболчилар кийим алмаштириш хонасига душ ўрнатиш кераклигини сўраб борганимда мени ҳатто ҳайдаб солишган. Аёллар жамоасига катта харажатлар ёзилиб ва ҳоланки бу пуллар бизгача етиб келмаган. Охирги икки йилда жамоа қароргоҳида катта ўзгаришлар рўй берди. Бир неча сунъий қопламали майдонлар, пляж футболи майдони, “Умид” стадиони қайта таъмирланди, майдон аҳволи яхшиланди ва жамоамиз учун шарт-шароитлар яратиб берилди. Бунинг ҳаммаси “Бухоро” футболи келажаги учун қилинмоқда.\nРаҳбарият томонидан жамоани ёшартириш талаби қўйилган пайтларда, жамоани тубдан ўзгартириш учун, менда озгина хадик бор эди. Жамоанинг натижаларини яхшилаш учун бошқа вилоятлардан тажрибали футболчи қизларни таркибга чақирмоқчилигимни билдирганимда, рахбарлар иложи борича Бухоролик қизлардан таркибни шакллантиришимни сўрашди. Ҳозирги вақтда жамоа таркиби асосан бухоролик ёш иқтидорли қизлардан иборат.\nПойдевор шаклланган жамоадан насиб қилса келаси мавсумлардан яхши натижаларга эришиш учун ҳаракат қиламиз.\n"Бухоро" бош жамоаси ҳақида\nОбид Қодирович : "Бухоро" жамоасини, ўша жамоа ташкил қилинган йиллардан бери яхши биламан, олдин жамоа "Нурафшон" деб аталарди.\nДастлабки йилларда жамоа Ўзбекистон чемпионатида жуда юқори натижаларни қўлга киритди, жамоа чемпионатимизда кучли 3 жамоанинг бири эди.\nКейин жамоа маълум сабабларга кўра тарқалиб кетиб, таркибда катта ўзгаришлар бўлди, жамоада молиявий қийинчиликлар ҳам кўпгина мавсумларда кузатилди.\nҚанчадан қанча мураббийлар келиб кетишди, ҳар бир мураббийнинг футболга ўзгача қараши, фалсафаси ва ўз имзоси бор. Келган мураббийлар, ўзлари билан "ёқтирган" футболчиларини олиб келишарди.\nБир мавсум ўйнаб кейинги мавсумда қайтиб кетишарди. Жамоанинг йиллар давомида юзага келган катта қарздорлиги мавжуд эди. Бу молиявий инқироз жамоага анчагина муаммолар келтирди албатта. Лекин 2017-йилдан бери бу қарздорликнинг катта қисми ёпилди. Бунинг ҳаммаси клуб келажаги ўйлаб қилинмоқда албатта.\nҲеч ким ўша пайтлар таркибга асосан маҳаллий футболчиларни жалб этишга ҳаракат қилишмади. Ёш футболчиларни камол топтириш, ўз ҳолига ташлаб қўйилди. Лекин кейинги 2 йилда жамоамиз ўринбосарлар таркиби асосан тўлиқ маҳаллий йигитлардан иборат, олдинлари ҳатто ўринбосарлар таркибида ҳам ҳориждан легионерлар тўп сурган вақтлар бўлган, бу жамоа маблағини кўкка совуриш билан баробар эди. Шукурки ҳозирги ўринбосарларнинг ўйинларини кўриб, ўша олдинги "Нурафшон"нинг ўйинлари кўз ўнгимдан ўтади.\nЯна бир оғриқли савол бор, "нега ҳозирги пайтда Бухоронинг натижалари яхши эмас" бу ўринли савол, чунки ўша биз мақтайдиган "Насаф", "Бунёдкор", "Пахтакор" ва Ҳатто "Машъал" жамоаларида инфратузилма тўгри ташкил қилинган, ёшларга бўлган муносабат юқори.\nБизда эса 2, 3 йиллар олдин ёшларга бўлган этибор жуда ёмон, уларда ҳатто оддий шароитлар ҳам йўқ эди. Атиги бир дона шуғулланиш учун майдон бор эди, ёшларни назорат қилиш ишлари суст, ўз ҳолига ташлаб қўйилган эди. Туманларда қанчадан қанча спорт мактаблари бор, лекин ўша мактаблардан ҳалигача тайинли ўйинчилар етишиб чиқиб бош жамоамизга қўшилгани йўқ!\nБундан 15 йиллар олдин туман спорт мактабларидан яхши маҳоратли ўйинчилар кўзга ташланиб чиқиб келишарди, мураббийларнинг ишга бўлган муносабатлари ўзгардими ёки бошқа сабабми ҳозирги пайтларда бу ишлар анча сусайиб қолган. Мен мураббий сифатида ҳамкасбларимдан шуни илтимос қилардимки, иқтидорли йигитлар бўлса уларни юксак марраларга чиқиши учун озгина масъулият билан ёндашиб ҳаракат қилсалар нур устига аъло нур бўларди.\nАхир келажагимиз мана шу ёшлар қўлида, унутмайлик!\nКейинги икки йилда ёшларга бўлган муносабат ўзгариб уларга ҳамма шароитлар яратиб бериляпти. Бу албатта ўз мевасини яқин келажакда беради. Бунинг учун озгина вақт керак.\nБухоро футбол мухлислари ҳақида икки оғиз...\nОбид Қодирович : Футбол кунлари Бухоро стадионига кирган одам, бу ажойиб муҳитни кўриб роҳатланади, бухоролик мухлислар ҳатто республикада анча йиллардан бери пешқадам, стадионга ташриф борасида.\nЛекин афсуслар бўлсинки, мухлислар икки тоифада бўларкан, бир тоифа жамоа ғалаба қозонадими мағлуб бўладими, ҳар қандай ҳолатда ҳам жамоани ёлғизлатиб қўйишмайди, гуруч курмаксиз бўлмаганидек иккинчи тоифа мухлислар бор, улар жамоани мағлубиятини исташади шекилли кўриб, эшитиб юрибман ўйиндан олдин бугун ютқизамиз деб, пессимистик руҳда юришади.\nСафарларда бўлганимда бошқа вилоят жамоалари муҳлисларининг жонкуярлигини кўриб лол қолганман, ўйиндан олдин ҳатто стадионга келиб биздан нима ёрдам деб сўрашганларини эшитганман.\nАфсуски бизда ҳали мухлисларимизнинг мақтанарли жиҳатларини кўрмадим, жамоага нафи тегмайдию, лекин тирноқ остидан кир қидиришганлари ҳам бўлган. Майдонда футболчи ва мураббийларни сўкадиган мухлислар ҳам йўқ эмас, аввало футболчи ҳам инсон, у ҳам бировни ака укаси, фарзанди. Бу яхшиликка олиб келмайди.\nАввало мухлислик маданиятини оширишимиз зарур, жамоани ҳар қандай ҳолатда ҳам қўллаб қуватлайлик, стадионда тартибли мухлислик қилиб ҳаммага ўрнак бўлайлик.\nИстардимки, "Бухоро" жамоамиз медаллар учун курашадиган, барқарор жамоа бўлиб, Бухоро халқига байрамлар улашиб юрсин!


Тожик-қирғиз можароси: чегарада яна отишма бошландими? | Qalampir.uz\nТожик-қирғиз можароси: чегарада яна отишма бошландими?\nОлам\t01 Май 14:31 11995\nБугун, 1 май куни Қирғизистон чегара хизмати Тожикистон томонидан қирғиз халқининг турар-жойларига ўт очилгани ҳақида хабар тарқатди. "Asia-plus" нашрига кўра, Тожикистонлик чегарачилар ва мамлакатнинг чегараолди вилоятлари аҳолиси эса бу маълумотларни рад этмоқда.\n"Қирғизистон Миллий хавфсизлик давлат қўмитаси чегара хизмати тарқатган маълумотлар ҳақиқий эмас. Тожикистон на маҳаллий аҳолига ва на уларнинг уйларига қарата ўт очди. Биз эришилган келишувга содиқмиз", дея хабар берган Тожикистон Ҳукуматидаги манба.\nЧегарадаги Чоркуҳ, Хўжайи-Аъло, Овчи-Қалъача ва Арка туманлари аҳолиси ҳам чегарада ўқ отиш кузатилмаганини "Азия-Плюс"га маълум қилган.\n"Эрталабдан бери биз ўқ овозларини эшитмадик. Ҳозирча вазият барқарор, аммо Қирғизистон томонидан қўшимча ҳарбий техника келмоқда", деган Хўжайи-Аъло қишлоғи фуқароси.\nБироқ, Чоркуҳ жамоатининг Сомониён қишлоғида отишма эшитилган. Ким отаётганини аниқлашнинг имкони бўлмаган.\nМаълумот ўрнида, Қирғизистон Миллий хавфсизлик давлат қўмитаси чегара хизмати Тожикистон ҳарбий хизматчилари Боткен вилоятининг Лайлак тумани Арка ҳудудида турар жой бинолари ва Қирғизистон фуқароларига қарата ўқ узганликларини маълум қилган.\nИжтимоий тармоқларда эса икки давлат чегарасидаги қишлоқларда уйлар ёнаётгани акс этган видеолар тарқалмоқда. Аммо воқеа айнан қаерда бўлгани номаълум.\nҚирғизистон Соғлиқни сақлаш вазирлигининг маълумотларига кўра, чегаранинг қирғиз-тожик қисмидаги можаро натижасида эвакуация қилинган одамлар сони 27 358 кишини ташкил этади.\nҚирғизистон Соғлиқни сақлаш вазирлигининг маълумотларига кўра, чегара можароси пайтида 163 қирғизистонлик жароҳатланган, 31 киши вафот этган.\nТожикистон томони қурбонлар ва ўлганлар ҳақида расмий маълумотларни ҳозирча тақдим этмаган. Баъзи хабарларга кўра, тахминан 100 киши жароҳат олган, 8-10 киши вафот этган.\nШундан сўнг, Қирғизистон ва Тожикистон раҳбарлари ўртаси бўлиб ўтган телефон мулоқотида Жапаров ва Раҳмон май ойининг иккинчи ярмида Душанбеда юзма-юз учрашув ўтказишга келишиб олди.\n28 Ноябрь 13:57 70559\n29 Ноябрь 14:43 59627\n30 Ноябрь 10:55 40975\n29 Ноябрь 12:05 25828\n28 Ноябрь 09:52 23589


“Буюк аждодларимиз меросини ўрганиш” ойлиги доирасида ташкил этилган ушбу тадбир доирасида “Биз бунёдкор ёшлармиз, иллатларга қаршимиз!” шиори остида плакатлар танлови ҳам ташкил этилди. Танловга тақдим этилган ҳар бир асарда бугунги кун учун долзарб бўлган глобал масалалар акс эттирилган бўлиб, институтнинг 3-босқич талабаси Асолат Ибрагимова томонидан чизилган “Глобал исиш муаммоси акс эттирилган” плакат гран-прига муносиб топилди.\nҒолибларнинг ижодий ишлари йил давомида республикамизнинг барча ҳудудида ташкил этиладиган кўргазма ва фестивалларда намойиш этилади.\n— Ижодкор учун санъат ихлосмандларининг эътибори жуда муҳим, — дейди Камолиддин Беҳзод номидаги Миллий рассомлик ва дизайн институти проректори Дилфуза Раҳматуллаева. — Ушбу кўргазмада намойиш этилаётган асарлар муаллифлари асосан талаба-ёшлардир. Улардаги жўшқинлик, янги ғоялар ҳар қандай томошабинни эътиборсиз қолдирмайди.\nТадбир доирасида ёш мўйқалам усталари учун “Маҳорат сабоқлари” ҳамда театр студияларининг мавзуга оид саҳна кўринишлари намойиш этилди.\nМазкур рукндаги бошқа мақолалар: « Оксфорд ислом тадқиқотлари маркази билан ҳамкорлик йўлга қўйилди\tЎзбекистондаги она тилларига ҳурмат Хитойда эътироф этилди »


*Йўл, транспорт, пиёда\nОилангиз бағрига соғ-омон қайтинг\nКейинги пайтда йўлларда автомашина ва бошқа техника воситалари сонининг кескин ортгани барчага маълум. Буни аҳоли сонининг ўсиб бораётгани туфайли автомобилга бўлган талабнинг ҳам ошгани билан изоҳлаш мумкин. Шу боисдан кўча ҳаракати хавфсизлиги тобора муҳим аҳамият касб этмоқда. Ҳаракатланиш хавфсизлиги хусусида гап кетганда, оддий тартиб-қоидаларни мен¬симаслик, баъзан йўловчи ташиётган ҳайдовчининг ¬ҳаддан ташқари ўзига ишониши, пиёдаларнинг эҳтиётсизлиги оғир йўл-транспорт ҳодисаларини келтириб чиқараётганидан ҳам кўз юмиб бўл¬майди.\nЯкунланган йилнинг 22 декабрь куни Бухоро шаҳар, Шайхулолам кўчасида истиқомат қилувчи Иззатулло Муҳидов "Амир транс сервис" МЧЖдан ўзига бириктирилган "Исузу" русумли, давлат рақами 80/874 YАА бўл¬ган автобусни куппа-кундузи, иш пайтида спиртли ичимлик ичган—маст ҳолда бош¬қариб ке¬таётганида тўхтатилди. Йў¬ловчи ташиш фаолияти билан шуғулланаётган ҳай¬довчининг шу биргина қоидабузарлиги қандай оқи¬батларга олиб келиши мумкинлигини тасаввур этишнинг ўзи кишини даҳшатга солади. Ҳолбуки, ўша куни унинг ишга чиқишига рухсат берган мутасадди ҳамда соғ¬лигини тиббий кўрикдан ўтказган масъуллар жавобгарликни ўз бўйниларига олишлари керак.\nОғир йўл-транспорт ҳодисаларидан бири айни Янги йил байрами кунларида шаҳарнинг марказий дорихонаси яқинидаги тирбанд чорраҳада қайд қилинди. "Чорбоғ транс сервис" МЧЖга тегишли 80/808 ТТС давлат рақамли "Матиз" автомашинаси ҳайдовчиси Фарҳод Эргашев айни шу чорраҳадан "ДОЗ-5" корхонаси томон ҳаракатланаётиб, йўлни белгиланган жойдан кесиб ўта¬ётган пиёдани кўрмай қолганди. Натижада оғир тан жароҳати олган Малика Ҳо¬тамова касалхонага ётқизилди.\nАлбатта, қонунбузар ҳайдовчиларнинг ҳар бири жавобгарликка тортилди. Аммо энг кўп йўл-транспорт ҳодисалари бевосита йўловчи ташиш билан шуғулланаётган киракашлар томонидан содир этилаётган экан, ўтган йил давомида ҳамкор хизматлар ходимлари билан бу борада ўтказилган ўттизга яқин рейдлар натижасида 130 дан ортиқ ҳолатда аҳолига пуллик транспорт хизмати кўрсатишга оид зарур ҳужжатлари, махсус лицензия ёки йўл варақалари, тўлов қоғозлари бўлмаган "учар"ларга нисбатан маъмурий чоралар кўрилди.\nУмуман, ўтган йил давомида 2387 нафар қоидабузар ҳайдовчига нисбатан маъмурий баённомалар тўлдирилган ва тегишли судларга ўтказилган. Булар ичида тезликни оширган, қувиб ўтиш, одам ташиш қоидаларини бузган, хавфсизлик камарини тақмаган, ҳаракат пайтида уяли алоқа воситасидан фойдаланганлар етарлича. Биргина спиртли ичимлик ичиб, маст ҳолда улов ¬бош¬¬қариб юрганида ушланган 760 нафар ҳайдовчига нисбатан тўпланган ҳужжатлар судларга оширилгач, уларнинг аксарияти маълум муддатга транспорт воситасини бошқариш ҳу¬қуқидан маҳрум этилиб, жаримага тортилдилар.\nТранспорт воситалари ва пиёдаларнинг хавфсиз ҳаракатланишини таъминловчи асосий омиллардан бири йўлларнинг равон ва созлигидир. Шу мақсадда олиб борилаётган саъй-ҳаракатлар хусусида тўхталсак, сўнгги бир йил ичида вилоят марказидаги кўчаларда яроқсиз ҳолга келган 400 дан ортиқ йўл белгиси янгиланди. Йўл¬созлик корхоналари ёрдами билан қа-рийб 6 километр масофада пиёдалар йў¬лакчалари қу¬ри¬либ, 3 километрдан ортиқ йўлнинг қатнов қисми қайта таъмирланди. Тирбандликнинг олдини олиш мақсадида 9 та чорраҳага за¬монавий светофорлар ўрнатилиб, ишга туширилди. Таъкидлаш керакки, бу борадаги ишлар ҳали давом эт¬тирилмоқда.\nКези келганда, яна бир гап. Йўлларда пиёда ёки ҳайдовчи бўлсин, хавфсиз ҳа¬ракатланиш маданиятини шакл¬лан¬тиришда баъзи муҳим омилларга эътибор қаратиш талаб этилади. Масалан, транспорт воситаси тегишлилиги, русуми ёки туридан қатъи назар, биринчи нав¬батда техник жиҳатдан соз бўлмоғи шарт. Республика Вазирлар Маҳкамасининг 2003 йил 31 январдаги "Транспорт воситаларини мажбурий техник кўрикдан ўтказиш тартиби тўғ¬риси¬даги Низомни тасдиқлаш тўғ¬рисида"ги қарорига мувофиқ ўтган йили ҳудудда турли мулк шаклидаги 29 мингга яқин транспорт воситаси мажбурий техник кўрикдан ўтказилган. Носоз деб топилган техник воситаларга нисбатан турли чекловлар жорий қилинган. Жорий йилда ҳам амалдаги қонунчиликка биноан юридик ва жис¬моний ¬шахсларга тегишли бўлган транспорт воситалари 1 март—30 июнь ҳамда 1 сентябрь—31 октябрь оралиғида, икки маротаба даврийликда мажбурий техник кў¬рикка жалб қилинади. Бу жараёнда йў¬ловчи ташиш фаолияти билан шуғулланаётган автобус ва микроав¬тобуслардан фойдаланиш самарадорлигига алоҳида эъти¬бор қаратилади.\nХулоса шуки, эрталаб ях¬ши ният билан остона ҳатлаб, манзили сари ошиққан одам борки, оиласи, яқинлари бағрига соғ-омон қайтсин. Бу эса йўлда ҳаракатланаётган ҳар бир фуқаронинг ҳушёрлиги ва эҳтиёткорлигига боғлиқ.\nЖумамурод ҚИЛИЧЕВ, Бухоро шаҳар ИИБ ЙҲХБ бошлиғи, подполковник.


Рўзиқул Бердиев "Вазиятлар яратишда рақибдан устунлик қилдик" 22-10-2021, 19:39 | Zamin.uz\n- Баъзи бир ёшларимизда кичик жароҳатлар бор. Ўйлайманки, ўйингача тикланишади. Дарвозабоннинг жароҳати жиддий. Москвада кўрикда бўлиб қайтади. “Замин” янгиликларини “Инстаграм”да кузатиб боринг\nЯнгиликлар » Спорт » Рўзиқул Бердиев: "Вазиятлар яратишда рақибдан устунлик қилдик"


Кўнгиллилар – саёҳатда\nСайрам тумани ёшлари Ақсу-Ўтрор-Туркистон-Сауран-Қизилўрда-Жезқазған-Сатбаев-Темиртау-Нур-Султан-Ақсу йўналишида саёҳатга чиқишди. У Мустақилликнинг 30 йиллигига бағишланди. Пойтахтнинг таваллуд кунига бағишлаб уюштирилган сафарга турли соҳада фаолият юритаётган илғор 30 нафар ёшлар сараланди.\nСайрам тумани раҳбариятининг қўллови билан амалга ошган тадбирдан мақсад – илғор ёшларга ёрдам бериш. Ижтимоий, хайрия тадбирларида фаоллик кўрсатиб юрган ёшларни рағбатлантириш, уларнинг дунёқарашини кенгайтириб, юртимизнинг тарихий жойлари билан таништириш. Даставвал, ёшлар Ўтрор туманидаги Арслонбоб, Яссавий мақбараларини зиёрат қилишди. Янгиланган Туркистонни оралаб, янгидан барпо этилган Саврон туманидаги ўрта асрларда бунёд этилган шаҳарча тарихи билан танишишди. Шу тахлитда юртимизнинг деярли барча минтақаларининг тарихий масканлари билан танишиб чиқиш имкониятига эга бўлишди.\nСаёҳат қилиш билан бирга заковат ўйинлари уюштирилди.\nТуркистон вилояти ҳокимининг матбуот хизмати, 2021-07-10, 03:29 98


Главная "ISTE'MOLCHI" Музлатмайдиган музлатгич\nМарғилон шаҳри Истеъмолчилар ҳуқуқларини ҳимоя қилиш жамиятига Н.Ашурова мурожаат қилди. Унинг баён қилишича, шаҳардаги “Ипакчилар” буюм бозорида фаолият юритувчи дўкондан “Авангард” русумли музлатгични 2 150 000 сўмга сотиб олган. Лекин музлатгич бир оз ишлаб, кейин ишламай қолган. Истеъмолчи бир неча бор сотувчига мурожаат қилиб, товарни сифатлисига алмаштириб олиш ёки пулини қайтариб беришни сўраган. Аммо ҳеч қандай натижага эриша олмаган.\nУшбу мурожаат асосида ўтказилган ўрганиш давомида сотувчига истеъмолчининг ҳуқуқлари ва сотувчининг мажбуриятлари тўғрисида тушунтиришлар берилди. Натижа узоқ куттирмади. Ҳолатдан тўғри хулоса чиқарган сотувчи уч кун муддатда истеъмолчининг нуқсонли товар учун тўлаган пулни қайтариб берди.


Диёранинг "олтини" эвазига умумжамоа ҳисобида 3-ўриндамиз! / Olamsport.com\n15:10Усик - Жошуа: ким қайси раундда устунлик қилди? (ҳакамлар ҳужжатидан кўчирма)\t0 14:39Месси жамоадошларининг қўшниси бўлди\t0 14:14Кличко Усикнинг ғалабаси ҳақида фикр билдирди\t0 13:49Бугун жаҳон чемпионатида совриндор бўлган ҳарбий боксчиларимиз Ўзбекистонга қайтишади\t0 13:26Энтони Жошуа тезроқ реванш жангига эга бўлмоқчи\t0 13:03Футзалчиларимиз Ўзбекистонда қандай кутиб олинди? (ВИДЕО)\t0 12:41Усик ғалабадан сўнг Жошуанинг хонасига кирди +ФОТО\t0 12:20Усик чемпионлик жангидан сўнг "бежалган" юзини намойиш этди +ФОТО\t0 11:58"Тоттенхэм"даги 60 мингдан ортиқ мухлис, Жошуанинг "силкиниши" ва Усик тўртта камарни тортиб олди! (ФОТОГАЛЕРЕЯ) 0 11:37Анчелотти "Вильярреал" билан ўйиндаги дурангга изоҳ берди\t0 11:16Ўнта давлат қатнашаётган қиличбозлик бўйича халқаро турнирнинг биринчи кунидан ФОТОРЕПОРТАЖ\t0 10:55Усик vs Жошуа. Кимнинг зарбаси кўпроқ ва аниқроқ чиқди?\t1 10:34Жошуа Усикдан қабул қилган мағлубиятига изоҳ берди\t1 10:13UFC 266. Дахшатли кечган марказий жанг якунланди + ФОТО\t0 09:43"Лидс" сўнгги 86 йилда АПЛдаги энг ёмон стартни кўрсатди\t0\n02 апр 09:20\nДиёранинг "олтини" эвазига умумжамоа ҳисобида 3-ўриндамиз!\nТеглар : Катта ДубулғаДзюдо\nАнталия "Катта Дубулға" турнирининг биринчи кунги баҳслари ортда қолди.\nҚувонарлиси, -52 кг вазн тоифасидаги беллашувларда юртимиз шарафини ҳимоя қилган Диёра Келдиёрова нуфузли мусобақанинг олтин медалини қўлга киритди. Кадетлар ўртасида жаҳон чемпиони ҳисобланган Диёра олтин медаль учун кечган беллашувда сўнгги Европа чемпионатининг бронза медали соҳибаси испаниялик Эстрелла Шерифф Лопесни мағлубиятга учратди. Келдиёрова Ўзбекистон аёллар дзюдосида янги тарих саҳифасини очди. Шу кунгача ўзбекистонлик дзюдочи қизлар орасида ҳеч кимга "Катта Дубулға" турнирининг финалига етиб келиш насиб этмаганди.\nУшбу олтин медаль эвазига Ўзбекистон терма жамоаси умумжамоа ҳисобида 92 давлат орасида 3-5 ўринларни эгаллаб турибди. Бельгия ва Япония терма жамоалари ҳисобида ҳам худди биздаги каби 1 тадан олтин медаль бор. Биттадан олтин ва кумуш медаль қўлга киритган Италия ва Канада терма жамоалар турнир жадвалида қўшҳокимлик ўрнатишган. Ўн учта давлат терма жамоалари ҳисобида камида биттадан бронза медали бор.\nСамарқандда ихтисослаштирилган дзюдо зали фойдаланишга топширилди ФОТОРЕПОРТАЖ 0\nБугун Шарқ гавҳари - Самарқандда замонавий дзюдо зали фойдаланишга топширилади + ФОТО 0\nДзюдочиларимизнинг Жаҳон чемпионатига тайёргарлиги қизғин давом этмоқда ФОТОРЕПОРТАЖ 0\n02 апр 12:41:57\nОмад, олтинларни купайтиришсин.


Ғолиблар шаънига ҳилпирар юрт байроғи - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 30 Май 2018\tКӯришлар: 566\nғалаба билан қайтишди. Бири иккита олтин, иккинчиси бир олтин ва бир кумуш медал олиб қайтди.\nБиринчи ҳикоя: Акмал\nТожикистон байроғи баланд кўтарилиб, мамлакат мадҳияси янграй бошлаган маҳал унинг ичи тўлиб кетди. Ҳарчанд уринмасин, кўз ёшларини тиёлмади. Бундан ўн саккиз йил олдин, айни, қалби ёшлик завқи билан тўлиб-тошган, мушакларидан куч ёғилиб турган маҳал кутилмаганда автоҳалокатга учраб, бир оёғидан ажралганида кўзига ёш олмаган одам, тўлиб-тўлиб йиғларди. Фалокатдан сўнг, ўн саккиз ой тўшакка михланиб ётганда, барча орзу-умидлари йўққа чиқаётган оғир дамларда кўзига ёш олмаган одам энди севинч ёшларини тия олмасди.\nУ бу кунни ўн тўрт йил кутди. Ўн тўрт йил давомида неча марта Тожикистон ва Осиё чемпиони бўлди, жаҳон биринчилигининг кумуш ва бронза медалларини қўлга киритди. Аниқроғи, ногиронлар орасида ўн уч марта Осиё чемпиони, 9 марта жаҳон биринчилиги совриндори бўлди. Соғлом кишилар орасидаги мусобақаларда ҳам қатнашиб, Осиёда уч марта биринчиликни олди. Улкан зафарлари учун халқаро спорт устаси унвонига мушарраф бўлди.\nЛекин ҳар гал жаҳон чемпионатига бориб қатнашаркан, у ердан алланечук маъюс қайтарди. Бўлмаса, неча марталаб иккинчи ўринни олиб, кумуш медалга сазовор бўлди. Унинг ўрнида бошқалар бўлганида, балки тўхтовсиз дўпписини осмонга отган бўларди. Лекин Акмал ашаддий рақибини енгмагунча ўзини чинакам ғолибдек ҳис қилмасди. Рақиб эса, манаман деган қўл кураши устасини бир пасда таслим қилиб қўядиган, донғи кетган, ўта кучли спортчи - россиялик Юсуф Юсуфалиев эди. Акмал Юсуф билан неча марта финалда учрашмасин, россиялик спортчи ғолиблик нашидасини сураверди.\n- Йиқилган курашга тўймас, - деган гап бор. Чинакам спортчи барибир рақиби қанчалик кучли бўлмасин, уни, албатта, енгиш учун интилаверади. Шу мақсадда Акмал машқ қилаверди. Ниҳоят, 2014 йили…\n- Полшада бўлиб ўтадиган жаҳон чемпионатига борар эканман, бу гал Юсуфни, албатта, енгаман, деган аҳд билан йўлга чиқдим. Йўл азобими, бошқами, у ерга етиб борганимда, ниҳоятда чарчаган эдим. Ҳали тузукроқ дам олмасимиздан, мусобақа бошланди. Биринчи куни чап қўл билан курашдим. Учинчи ўринни олдим. Тўғриси, руҳан тушиб кетмаган бўлсам-да, ичимда бир аламми, шунга ўхшаш нарса, хуруж қилиб келарди: нега биринчи ўринни ололмадим? -дея эслайди Акмал.\nНегадир, иккинчи куни ҳам чарчоқ тарқаб кетмаётганди. Кўз олдидан эса, уни мусобақага кузатиб қўйган яқинлари, бу гал фақат олтин медал олиб қайтасан, дея "оқ йўл" тилаб қолган ҳамшаҳарлар, устозлари кетмаётганди. Акмал яна бир ҳимматли инсон ишончини оқлашни ўйларди. Унинг Полша сафари учун маблағ берган Хўжанддаги "Арванд" банки бошқарувчиси Шоира Содиқованинг ишончи!\nҚаршисида ўзига ишонган Юсуф "сен мени ҳеч қачон енга олмайсан", дегандайин, хотиржам ўтирарди. Шу пайт ҳамшаҳаридан бирининг ҳазил аралаш айтган гапи хаёлидан ўтди: - Билиб қўй, агар иккинчи ўринни олиб қайтсанг, Истаравшанга киритмаймиз! Сенга фақат истаравшанликлар эмас, бутун Тожикистон ишонади-я.\nХудди шу лаҳза вужудига куч ёғилди. Бор қувватини ўнг қўлига тўплади. Юсуфнинг қўли пастга эгила бошлади…\n"Тўқсон килограммдан ортиқ вазнли спортчилар орасида тожикистонлик Акмал Қодиров жаҳон чемпиони бўлди!"\n- Ишонинглар, ташқарига чиққанимдан кейин ҳам кўз ёшимни тиёлмадим. Шунча рақибларга етган кучим, кўз ёшларимга етмади. Ярим соатча йиғлагандирман, - дейди Акмал бироз ҳаяжонланиб.\nЎшанда у боши узра баланд ҳилпираётган Тожикистон байроғини кўз олдига келтирар, янги-янги ютуқларга чорлаётган Ватан мадҳияси қулоқлари остида янграр экан, 2007 йилда мамлакатнинг «Йилнинг энг яхши спортчиси» унвонини олганлигини эслаб, энтикиб кетди.\n"Кўринишингдан ҳеч ҳам майибга ўхшамайсан?"\n"Битта оёғим сунъий, Жаноби олийлари".\n"Айт, қандай қийинчиликларинг бор? Уйланганмисан?"\n"Йўқ, ҳали уйланмаганман".\nБу суҳбат Тинчлик ва миллий бирлик асосчиси - Миллат пешвоси, Тожикистон Президенти муҳтарам Эмомали Раҳмон ва Акмал Қодиров ўртасида кечган эди. Акмалнинг сўзларини эшитган Президент унинг тўйини ўтказишга кўмаклашиш учун масъулларга топшириқ берганди.\n- Ана шундай. Ҳурматли Президентимизнинг кўмаклари билан уйландим. Ҳозир икки қиз, бир ўғлим бор. Ҳадемай, тўртинчи фарзанднинг отаси бўламан. Болаларимни ҳам Тожикистон номини дунёга танитадиган ватанпарвар инсонлар қилиб тарбиялайман.\nАкмал "ватанпарвар" сўзини айримлар каби шунчаки ишлатмайди. У бор вужуди билан ватанпарвар инсон. Акмалга Россия, Қозоғистон, Эрон, ҳатто, Америка Қўшма Штатлари мамлакатлари номидан курашишни таклиф этишди. Лекин у рози бўлмади. "Менинг Ватаним - Тожикистон! Мен фақат юртим шарафини ҳимоя қиламан!"- деди.\nАкмалнинг фикрича, инсон ўз ҳаётининг қандай кечишини билмайди, турмушнинг кутилмаган муштлари бор ва унга ҳар доим тайёр тура олиши шарт, қийинчиликларни енгиш - шахснинг ўзига боғлиқ.\nФалокатга йўлиққанча Акмал юнон кураши ва баскетбол билан шуғулланарди. Бир ярим йиллик даволанишдан сўнг, кўчага чиққанида, қалби спорт майдони томон интилаверди. Истаравшандаги марказий стадионга бориб, бир чеккада футболчилар машқини томоша қилиб ўтирди. Шунда олдига спорт кийимидаги бир киши келди. Ўзини Искандар Тўраев деб таништирди. Аҳволи билан қизиқди. Унинг ҳаётидаги кутилмаган воқеани эшитиб: - Бизнинг спорт залимизга келгин, "Искандарбек" деб аталадиган қадимий курашимиз бор. У билан шуғуллансанг, яхши бўларди, - деди. Орадан ҳеч қанча ўтмай, Акмал бу спорт тури бўйича Тожикистон чемпиони бўлди.\nОрадан тўрт йил ўтгач эса, қўл йиқитиш кураши бўйича тажрибали мураббий Зокир Комилов билан учрашди. У Акмал ҳақида эшитганини, истаса, армрестлинг бўйича мусобақаларга тайёргарлик кўришини айтди. Устозидан армрестлинг сирларини қунт билан ўрганди. Аввал чап, сўнг ўнг қўлида машқ қилди. 2005 йилда Тошкентда бўлиб ўтган Осиё биринчилигида қатнашди ва олтин медални қўлга киритди. Бу биринчи олтин медали эди. Ҳозир энг кейинги - Қозоғистондаги ХVII Осиё чемпионатида яна иккита олтин медални қўлга киритганини айтсак, у ўн тўрт карра қитъа чемпиони бўлди.\n- Соғломлар орасидаги мусобақада қатнашганимда, балки учинчи олтинни ҳам олган бўлардим. Айрим сабабларга кўра, бу мусобақада қатнашиш имконияти бўлмади, - дейди Акмал.\nАкмал соғломлигида спортнинг икки тури билан шуғулланган бўлса, энди ногирон ҳолида беш тур бўйича машқ қилмоқда. У қўл йиқитиш курашидан ташқари, оғир атлетика, дзюдо, аравачаларда баскетбол ўйнаш мусобақаларида ҳам қатнаша олади.\n- Мени қўллаб-қувватлаб турган ҳар бир инсондан мамнунман, - дейди Акмал. - Вилоят раиси стипендиясини олаяпман. Истаравшан шаҳри раиси ҳомийлик қилаяпти. Мусобақалар боис, шу пайтгача йигирматадан ортиқ мамлакатда бўлдим. Ногиронлар орасида чемпионлигимни айтмайин, ногиронлигимга қарамасдан, соғломлар орасидаги мусобақада ҳам қатнашиб, ғолиб чиққанман. Мен нега бу гапларни айтаяпман? Бирон сабаб биланми ё туғма ногирон бўлиб қолган укажон, сингиллар, ҳеч қачон тақдирим шу экан, деб ўтираверманглар. Мен интернет орқали мусобақаларни кўрган қанча ногирон инсонларнинг руҳи тетиклашганига гувоҳман. Уларнинг кўпчилиги ҳозир спорт билан шуғулланмоқда. Улардан биттаси - Қаҳрамон Мусабоев. Унинг билаклари кучли. Фақат кураш йўлини ўрганиши зарур эди. Қунт билан ўрганди. Чемпион бўлди.\nИккинчи ҳикоя: Қаҳрамон\nОсиё биринчилигида саксон килограммдан ортиқ вазнда қатнашаётган Қаҳрамон финалга чиқди. Бунгача барча рақибларини ҳар икки қўли билан ҳам мағлуб этди. Финалда Қозоғистоннинг энг кучли спортчиларидан бири - Азон билан учрашди. Бу галги рақибининг гавдаси ўта баҳайбат, оғирлиги эса, Қаҳрамоннинг вазнига қараганда бир ярим бараварча кўпроқ тош босарди. Бир юзу йигирма килограмм! Қаҳрамон рақибининг гавдасига бир қур кўз ташлар экан, "Ҳамма гап билакдаги кучда, маҳорат, ўзингга ишонч ва ғалабага интилишда", деган устозининг ўгитини эслади.\nАнча узоқ давом этган курашда ўнг қўл бўйича қозоқ спортчиси ғолиб чиқди. Нима бўлганда ҳам, у ўз уйида, Қаҳрамон эса, узоқ йўл босиб келган, йўл чарчоғи, деган гаплар бор. Аслида кумуш медал ҳам ёмон эмас. Лекин барибир биринчи бўлиш, чемпионликнинг гашти бошқача-да. Устига, чемпион бўлганингда, Тожикистон байроғи иккинчи ва учинчи ўринни олган спортчилар давлатлари байроғидан баландроқда ҳилпирайди.\nЧап қўлдаги курашда Қаҳрамонга кучи етмагач, қозоқ спортчиси ҳийла ишлатишга тушди. Билдирмасликка уриниб, қоидани бузди. Ҳакам назаридан қочган бу қоида бузишни сезган Қаҳрамоннинг устози унга бўш келмасликни айтиб, судялардан ҳалол иш тутишни сўради.\nҚозоқ спортчиси чап қўлда ҳам енгишига ишонарди. Гавдаси ва оғирлигидан ташқари, унинг яна бир устунлик томони бор эди. Қаҳрамоннинг иккала оёғи ҳам йўқ, ёғоч оёқларда куч синашаётган бўлса, Азоннинг битта оёғи бор эди. Демак, битта бўлса-да, Азон оёғи билан ерга таяна олар, куч олиши мумкин эди. Лекин барибир бу гал Қаҳрамонга кучи етмади. Кучи етмади ва устма-уст қоидани буза бошлади. Ҳакамларга ёрдамга келган ҳамкасблари ҳар бир қоида бузишни қайд қила бошлашди…\nНиҳоят, 80 килограммдан ортиқ вазндаги Осиё чемпиони номи эълон қилинди. "Қаҳрамон Мусабоев! Тожикистон!"\nШундай қилиб, Қаҳрамон Қозоғистондан иккита медал олиб қайтди - олтин ва кумуш!\nҚаҳрамон аслида сузишни яхши кўрарди. Кунига Сирдарёдан икки-уч мартагача сузиб ўтган пайтлари бўлган. - Мен дарё бўйида катта бўлганман. Сирдарёдан сузиб ўтиш мен учун кичик анҳордан сузиб ўтишдек гап эди,- дейди Қаҳрамон. У сузиш бўйича мусобақаларда қатнашиб, Суғд вилояти ва Тожикистон шарафини ҳимоя қилмоқчи эди. Лекин тақдир тақозоси билан Россияга ишлаш учун борганида, бир тасодиф туфайли совуқда қолиб, икки оёғини кестиришга мажбур бўлди. Туппа-тузук юрган, соғлом, бақувват йигитнинг кутилмаганда бир эмас, икки оёғидан ажралиши ўтакетган оғир зарба. Унча-мунча инсон бу зарбага дош бера олмайди.\n- Аввалига ҳаётдан кўнглим совий бошлади. Лекин руҳий тушкунликни енгишга куч топа олдим,- дейди Қаҳрамон. У фақат ўзи учун эмас, оиласи, жажжи фарзандлари учун ҳам, албатта, яшаши зарурлигини англаб етди. Қўл йиқитиш кураши ҳақида эшитгач, унга қизиқиб қолди. Ётган жойида машқ қила бошлади. Қўшниси Илҳомжон илҳомлантириб турди. Ясама оёқлар буюртирди. Бора-бора сунъий оёқларга кўникиб кетди. Ҳозир Қаҳрамоннинг юришини кўрган ва унинг бошига тушган савдоларни эшитмаган одамлар ҳар иккала оёғи ҳам сунъий эканлигига асло ишонишмайди.\n- Қаҳрамон айрим соғлом одамлардан кўра яхшироқ юради. Қомати тик, шахдам қадам ташлайди, - дейди Акмал.\nҚаҳрамоннинг қўл йиқитиш кураши турига янада кўпроқ ихлос қўйишига айни шу Акмал ҳам таъсир кўрсатган. - Акмал мендан анча ёш бўлишига қарамай, бир неча карра чемпион бўлганлигини эшитиб, машққа зўр бердим,- дейди Қаҳрамон.\n- Мен Қаҳрамон ака туфайли Сочидаги мусобақада яна битта медал олгандим. Мусобақанинг яна бир тури бўйича қатнашиш учун олдиндан бадал тўлайдиган маблағ зарур бўлиб қолди. Менда бу маблағ йўқ эди. Мен таниган бошқа спортчи танишларим ҳам бу масалада ёрдам бера олишмади. Ҳали Қаҳрамонни яхши танимасдим. Шунда у ёнидан 25 евро чиқариб берди. Ва мен мусобақада қатнашдим,- дейди Акмал Қодиров.\nШу-шу иккови қалин дўстларга айланиб кетишган.\nҚаҳрамон қўл йиқитиш кураши сирларини қунт билан эгаллаш билан бирга, аста-секин ўзи севган спорт тури - сузишга ҳам қайта бошлади.\n- Иккала оёғи ҳам бўлмаса-да, Қаҳрамоннинг усталик билан сузишини кўрсангиз эди, - дейди устози Зокир Комилов. - Август ойида Индонезияда Осиё ўйинлари бўлиб ўтади. Унда навбатдаги параолимпия ўйинлари учун иштирокчилар танлаб олинади. Ҳозир Қаҳрамон Индонезиядаги ўйинларда сузиш бўйича мусобақаларда қатнашиш учун тайёрланмоқда. Унинг, албатта, параолимпия ўйинларига йўлланма олишига ишонаман.\nҚаҳрамон устозининг ишончини оқлаш учун тинмай машқ қилмоқда.\n- Ҳозир бассейнда бепул машқ қилишимиз учун ҳукумат топшириқ берди. Энди буёғи ўзимга боғлиқ, - дейди Қаҳрамон.\n- Икки оёғи йўқ ҳолда, сувда сузиб бораётган инсонни бир кўз олдингизга келтиринг. Мен бошқа ерларда Қаҳрамон кабилар бор-йўқлигини билмайман,- дейди Зокир Комилов шогирди билан фахрланишини яширмасдан.\n- Келинг, аввал Тожикистон байроғи қайта-қайта ҳилпираган сўнгги Осиё биринчилиги ҳақида гапириб берайин, - дейди Тожикистон терма жамоасининг катта мураббийи Зокир Комилов. - Қозоғистонда умумжамоа ҳисобида Тожикистон учинчи ўринни эгаллади. Майиб спортчилар орасидаги мусобақада эса, жамоамиз ўндан ортиқ мамлакат орасида иккинчи ўринни қўлга киритди.\nМураббийнинг айтишича, Қозоғистон пойтахти яқинидаги Шучинск шаҳрида бўлиб ўтган XVII Осиё биринчилигида Тожикистондан 29 нафар спортчи қатнашган. Душанбе шаҳри, Тоғли Бадахшон мухтор вилояти, Суғду Хатлон вилоятлари, республика бўйсунишидаги ноҳиялар - мамлакатнинг деярли барча минтақаларидан. Улар 8та олтин, 4та кумуш ва 8та бронза медалини қўлга киритишган. - Саккиз марта Тожикистон мадҳияси янгради, - дейди Зокир Комилов.\n- Суғдлик спортчиларнинг Қозоғистондаги биринчиликда муваффақиятли қатнашишларида вилоят раиси Ражаббой Аҳмадзода томонидан кўрсатилган эътибор муҳим ўрин тутди. У кишининг қарори билан спортчиларимиз учун маблағ ажратилди. Олдинлари фақатгина ҳомийлар маблағ беришарди, - дейди миннатдорчилик билан Зокир Комилов.\nМураббийнинг айтишича, ҳозирда суғдлик ногирон спортчилар иккита йирик мусобақага тайёрланишмоқда. Индонезиядаги параолимпия ўйинлари иштирокчилари танланадиган Осиё мусобақаларига беш нафар спортчи тайёргарлик кўрмоқда. Улар орасида Қозоғистондаги қўл йиқитиш кураши ғолиблари - Акмал Қодиров ва Қаҳрамон Мусабоев ҳам бор. Лекин бу гал, юқорида айтганимиздек, Қаҳрамон сузиш бўйича, Акмал эса, енгил атлетика бўйича қатнашади.\nТуркияда бўлиб ўтадиган жаҳон биринчилигида қатнашиш учун ҳам қаттиқ тайёргарлик кетмоқда.\n- Мен Акмал, Қаҳрамон ва бошқа ногирон спортчиларимиз ҳақида соатлаб гапирсам ҳам оз. Улардаги юксак ирода, ғалаба ва юрт шарафини ҳимоя қилишга интилишни кўрган кишининг ҳаваси келиши, шубҳасиз,- дейди Зокир Комилов.\nКелгуси йили эса, Душанбеда қўл йиқитиш кураши бўйича XVIII Осиё ўйинлари бўлиб ўтиши кутилмоқда. Акмал ва Қаҳрамоннинг устози шогирдларининг Душанбеда янада кўпроқ медалларни қўлга киритишларига ишонади.\nСуратда: Акмал Қодиров ва Қаҳрамон Мусабоев устози Зокир Комилов билан.\nОлийгоҳ томонидан шанбаликка сафарбар этишди. Ижарага олинган уйнинг битта хонасида яшайдиган беш йигит ҳаммадан олдин тайинланган жойга етиб бордик. Қишлоқда бундай юмушларни деярли ҳар куни бажарганимиз учун шанбалик бизга одатдаги ишдек туюларди. Бир зумда шаҳарлик курсдош қизларга иш қолдирмай, гуруҳимизга ажратилган жойни тозалаб ташладик. Ҳали вақтимиз борлиги учун сояроқ жой қидириб, йўл четидаги дарахт тагини танладик.\nБирлашмаган эл доим хор бўлар, талош бўлар,\nБундай элнинг бағри доғ, кўзларида ёш бўлар.\nБўлар элнинг фарзанди ўн бешида бош бўлар,\nЭл дардини тинглаган ўғлонларга тасанно,\nҲақ йўлини англаган инсонларга тасанно.\nБугун: 19-01-2020 19:10:42


El Mundo: "Барселона" Мессидан 39 млн евро қарз\n1 февраль, 2021, 20:11\nУ барибир ушбу пулни олади.\n"Барселона" ҳужумчиси Лионель Месси каталонияликлардан яна 39 миллион евро олиши керак. Бу ҳақда El Mundo нашри хабар тарқатмоқда.\nЮқоридаги манбага кўра, "Барселона" ушбу суммани июль ойининг ўрталарига қадар содиқлик бонуси сифатида тўлаши керак. Месси шартномадаги шартни аллақачон бажарди, чунки у 2020 йил 1 февралгача жамоада қолди, шунинг учун у ушбу бонусни олиши учун клуб билан янги шартнома имзолаши ёки имзоламаслиги муҳим эмас.\nОлдинроқ, El Mundo нашри Месси тўрт йиллик шартнома асосида ярим миллиард евродан кўпроқ пул ишлагани ҳақида хабар тарқатган эди. Шартнома тафсилотларининг нашр этилиши аргентиналикни ғазаблантирди ва баъзи маълумотларга кўра, у клубни тарк этишга тайёр.


«Барса»нинг собиқ мураббийлари қай тарзда келишган ва ҳозир қаерда - Penalti.uz | Футбол янгиликлари олами!\n13:47 Обамеянг “Брайтон” билан ўйинда бир неча дақиқа майдонда бўлмади, сабаби ҳожатхона... 1 0 Янгиликлар\n12:55 Бельерин «Брайтон»дан учралган мағлубиятга изоҳ берди 17 0 Янгиликлар\n11:51 Саудия Арабистони Кўрфаз Кубоги финалига чиқди 21 0 Янгиликлар\n11:43 Видальнинг ғайриоддий соч турмаги, Погбага устозлик қилгани ва "Барселона"даги режалари (Тўлиқ интервю) 20 0 Янгиликлар\n13:26 Мутаҳассислар "Ливерпуль" ЧЛ ғолиби бўлишига ишонишмаяпти 7 0 Янгиликлар\n12:41 Фредерик Юнгберг "Брайтон"га учралган мағлубиятга изоҳ берди 11 0 Янгиликлар\n12:21 "Ювентус" ПСЖ ярим ҳимоячига қизиқмоқда 20 0 Янгиликлар\n12:03 Месси эртага олтинчи "олтин тўп"ини мухлисларга намойиш этади 10 0 Янгиликлар\n11:46 "Барса" футболчилари Мессини "Олтин тўп" билан табриклашди 18 0 Янгиликлар\n11:24 Агент: "Бейл "Реал"да баҳтли эмас" 22 0 Янгиликлар\n10:35 Тони Фергюусон Ҳабибга қарши жанг қиладими? 39 0 Янгиликлар\n09:46 Почеттино "Бавария"ни бошқармаслик сабаби маълум бўлди 41 0 Янгиликлар\n09:39 Суарес: Мессининг фаолиятини якунлаши ҳақидаги гапини нотўғри тушунишди 46 0 Янгиликлар\n09:34 Аллегри қачон ишга қайтишини маълум қилди 61 0 Янгиликлар\n09:21 Италия Кубоги 1/8 финалининг барча жуфтликлари маълум бўлди 44 0 Янгиликлар\n«Барса»нинг собиқ мураббийлари қай тарзда келишган ва ҳозир қаерда\nБир неча кун олдин клуб расмий тарзда Луис Энрике билан шу мавсумнинг охирида хайрлашишини маълум қилди. 19 йил давомида бу «Барселона»даги 9 мураббийнинг истеъфоси бўлади. Мана шу давр давомида жамоа собиқ мураббийлари ҳақида гапириб ўтамиз.\nКим: Луи Ван Гал\nМавсум: 1997 2000; 2002/2003\nҲозир қаерда: Ишсиз\nВан Гал «Барселона» жамоасини икки бор қабул қилиб олган. 1997 йилда Луи «аноррангликларни» ўзининг «Аякс»да қозонган машҳурлигида қабул қилган. Ўша пайтда жамоада: Фиго, Луис Энрике ва Гвардиола каби юлдузлар бор эди. Улар қаторида Ривалдо ва Клюверт ҳам қўшилишди.\nБиринчи мавсумдаёқ «Барселона» ван Гал қўл остида 2 та олтин дубл қайд этди. Бу ютуқ каталонияликларнинг 2 марта кетма-кет Чемпионлар лигаси гуруҳ босқичининг ўзида мусобақани тарк этганликлари билан боғлиқ. Дунёнинг энг яхши ўйинчиси Ривалдо эса Луини ишончини оқлай олмасди. Ван Гал уни чап қанот ҳужумига қўйган бир пайтда, Ривалдони ўзи марказий ҳужумда ўйнашни сўраган. Бундан ташқари 2000 йилда Чемпионлар лигасининг ярим финалида «Валенсия»дан мағлуб бўлиб, «Депортиво»га Испания чемпионатини бой беради. Ван Гал истеъфога чиқади.\n2002 йил Ван Гал яна «Барса»га қайтади. Унинг биринчи иши Ривалдони «Милан»га сотади. Бу сафар эса Ван Галнинг ўзи Каталонияликлар билан ҳеч қайси мусобақада ғолиб бўла олмайди. Бундан ташқари мавсумни 12-қаторида якунлаган «Барселона» Луини яна истеъфога жўнатади.\nШундан сўнг Қирол Луи муваффақиятли фаолиятини давом эттирди. 2017 йил январида мураббийлик фаолиятини якунлади, кейинчалик бу фақатгина вақтинчалик футболдан дам олаётганлигини билдирди.\nКим: Франк Райкард\nМавсум: 2003 2008\nҲозир қаерда: Фаолиятини якунлаган\nУч йил кубоксиз нафақат Луи Ван Гални, балки жамоа президенти Жоана Гаспарни ҳам ишдан бўшатди. Унинг ўрнига янги ғоялар билан Жоан Лапорта келди. Жамоа бош мураббийи этиб «Аякс» ва «Милан»да порлаган Франк Райкардни тайинлади.\n«Барселона»га Франк аниқ фикрлар билан келди. Катта умид багишлаган Хави ва Иниестадан ярим ҳимояда кучли тандем яратди. Аниқ трансферлар эвазига каталонияликлар тарихидаги энг кучли таркиблардан бирини ташкил этди. Айнан Франк қўл остида: Самуел Этоо ва Деко, Рафа Маркес ва Людовик Жюли, Жаҳон чемпионлари Роналдиньо ва Эдмилсон каби ўйинчилар фаолият олиб боришди. Ҳенрик Ларссон эса иккинчи ёшлик фаолиятини Этоо ва Месси билан ўтказди. Бу таркиб билан: «анорранглилар» 2 бор: Испания чемпионати, 2 бор Испания кубоги ва узоқ кутилган Чемпионлар Лигасини қўлга киритишди.\n2007/2008 мавсум, гарчи таркиб яхшигина кучайтирилган бўлсада, омадсиз якунланди. Чемпионлар лигасининг ярим финалидаги мағлубияти ва чемпионатни 3 поғонасида якунлагач, Райкард ҳам истеъфога чиқарилди.\nКаталониядан кейин, Франк бир мавсум «Галатасарай» ва 2 йил Саудия Арабистони терма жамоасини бошқарди. 2016 йилнинг декабрь ойида эса у мураббийлик фаолиятини якунлагани ҳақида маълум қилди.\nКим: Хосеп Гвардиола\nМавсум: 2008 2012\nҲозир қаерда: «Манчестер сити»\nПеп Гвардиоланинг ҳеч қандай тажрибасиз «Барселона»ни қабул қилиб олганлиги, кўп одамларни ҳайратга туширди. Пеп фаолияти давомида Кройф, Бобби Робсон, Ван Гал каби инсонлардан тажрибага эга бўлиб келган. Футболчилик фаолияти охирида Гвардиола, «Брешия» жамоасига бориб – буюк Карло Матсоне қўл остида машғулот ўтказади. Пепнинг айтишича, Валтернинг услублари унга жуда ҳам катта тажриба тақдим этган.\nМуваффақият қозонишидан олдин Пеп: Роналдинё, Деко, Тюрам каби ўйинчиларни таркибдан тозалади. Улар ўрнига: Дани Алвеш, Пике ва Кейта таркибга қўшилишди.\nГвардиола «Барса»си ишониб бўлмас даражада чиройли ўйин кўрсатарди. Евро-2008 да Испания терма жамоасида тўп сурувчи, «Барселона» ўйинчилари ижросидаги тикитака янада жозибадор кўриниш олди. Лео Месси Гвардиола қўл остида ҳақиқий юлдузга айланиб, ҳар мавсумда кўплаб голларга муаллифлик қилди. «Барселона»нинг барча қўлга кирита оладиган кубокларни ютгани, Пепни каталонияликлар тарихида энг муваффақиятли мураббийлардан бири бўлиб қолишига асос бўла олди.\n2012 йилда Гвардиола йилнинг энг яхши мураббийи ютуғига сазовор бўлади. Лекин ҳеч нарса умрбод эмас. Чемпионлар лигаси ярим финалидаги «Челси»дан учралган мағлубият ва Примьерода «Реал»га бой берилган чемпионлик Пеп учун «Барса»дан кетишга асос бўлди. Ҳозирда эса «Манчестер сити»да иш олиб бормоқда.\nКим: Тито Виланова\nҲозир қаерда: «энг яхши дунёда»\nТито Виланованинг бош мураббий этиб тайинланиши ҳамма томондан барча учун позитив қабул қилинган эди. Каталониялик, «Барселона» тарбияланувчиси, 4 йил давомида Пеп Гвардиола ёрдамчиси. Тито айнан Гвардиоладан кейин жамоани қабул қилиб олди.\nМавсум бошида Титонинг «Барселона»даги фаолияти унча ўхшамади: Суперкубокда «Реал»дан учралган мағлубият. Аммо примерода «Барса» ишончли тарзда ҳаракат қилиб, ҳар бир жамоа билан ишончли тарзда ютиб келаётган эди. Чемпионлар лигасида ҳам анча ишончли тарзда ҳаракат қилди.\nБироқ мураббий соғлиғи яхши бўлиб кетишга умид бағишлар эди. Ўзи 2011 йилнинг охирида Виланова битта операцияни бошидан ўтказган эди. 2012 йилнинг декабрьида эса, Виланова касалхонага ётқизилди ва кейинг куннинг ўзида яна операция қилинди. Мураббийлик фаолиятига Тито 7 январьда қайтди, аммо кўпга эмас. Февраль бошларида у Ню-Ёркга соғлиғини янада яхшилаш учун йўл олди.\nМартнинг охирларида клубга қайтди, аммо «Барса»нинг аҳволи унчалик яхшимас эди. Примерода жамоа 100 очко тўплаб чемпионликни қўлга киритди, Чемпион лигасида эса «Бавария»дан мағлубият аламини тортишга мажбур бўлди (0:3, 0:4).\n2013 йилнинг июнь ойида Тито соғлиги туфайли «Барса»нит арк этади. 2014 йилнинг 25 апрелида эса ҳаётдан кўз юмди.\nКим: Херардо Мартино\nҲозирда қаерда: «Атланта Юнайтед»\nХерардо Мартино узоқ муддатли футбочилик фаолиятини ўтказган. Ҳаттоки «Барселона»да ҳам ўйнаган, фақатгина Эквадордаги. Аргентина терма жамоасида бир марта майдонга тушган.\nМураббийлик фаолиятини эса 1998 йилда Аргентинанинг қуйи дивизионлари жамоалари билан бошлаган. 2002 2004 йилларда Херардо фаолиятида катта ўзгариш содир бўлди. Аввал Парагвайнинг «Либертад» кейин эса «Серро Партенё» клубларини бошқаради. 4 марта Парагвай чемпионалигини қўлга киритганидан сўнг, мамлакат терма жамоасини қабул қилиб олади. 2007 2011-йилларда Парагвай терма жамоасидаги фаолиятидан сўнг, ўзининг севимли жамоаси «Нюеллс Олд Бойз»ни қабул қилиб олади. Айнан мана шу жамоадалигида «Барселона»дан такфил олади .\nКаталониядаги фаолияти ёмон бошланмади. Мавсум бошидан бошлаб 16 та ўйиндаги мағлубиятсиз серия билан «Барса» тарихида рекорд ўрнатди. Аммо кейин ҳаммаси чаппасига кетди. «Атлетико»га Испания чемпионатини бой берилиши ва Чемпионлар лигасидаги омадсиз ўйинидан кейин Мартино истеъфога чиқарилди.\n«Барса»дан сўнг Мартино 2 йил Аргентина т.ж.ни бошқарди. 2016 йилнинг ёзида Америка Кубокининг финалида Чилидан учралган мағлубиятдан сўнг, «Атланта Юнайтед» жамоасини қабул қилиб олди.\n12.03.2017, 13:52 4953 0\nХаби Алонсо “Барселона” қаерда очко йўқотиши мумкинлигини айтди\n"Реал" собиқ футболчилари "Барселона"ни аяб ўтиришмаяпти\nМоуриньо “Барселона”нинг собиқ аъзосини ўз жамоасида кўрмоқчи


Ҳомиладор аёлнинг тиши оғриса... | DNK.UZ | Шифокор маслаҳати\n1 “Учта тишим қурбон бўлди…”\n2 Энг хатарли палла\n3 Гингвитга қарши чоралар\n4 Ширинликка ружу қўйманг!\n5 Кальцийни қаердан топиш мумкин?\n6 Милклар ҳам уқаланадими?\n“Учта тишим қурбон бўлди…”\nҲомиладор аёлларнинг тишлари билан боғлиқ муаммо шифокорларни доим ташвишга солган. Кариес билан касалланиш хавфи 18-20 ёшида биринчи фарзандини дунёга келтирган аёлларда 3,6 фоиз бўлса, 21-25 ёшларда туққанларда 5,4 фоизни ташкил қилади. Илк фарзандини 26-30 ёшида бағрига босганларда кариес хавфи 2,4 фоиз, 31-35 ёшда туққанларда эса 2,9 фоиздир. Иккинчи ҳомиладорлик вақтида бу хавф 2,3-3,5 фоизга ортади, учинчисида эса 0,4-,4-1 фоиз қўшилади. Бир қараганда, бу рақамлар у қадар ҳам ваҳимали эмас, бироқ ҳомиладор бўлгунга қадар кўпчилик аёлларнинг тишларида 90 фоиз кариес бўлади. Иккинчи ҳомиладорликдан сўнг бу кўрсаткич 96 фоизга етади, учинчи фарзандни дунёга келтиргач эса онанинг тишлари 100 фоиз касалланиб бўлади. Фарзандли бўлмаган аёлларнинг ўрта ҳисобда олтита тиши шикастланган бўлса, фарзандли аёлларнинг эса ўндан ортиқ тишини даволаш шарт.\n“Ҳар бир фарзанд учун учта тишинг қурбон бўлади”, деган гап беҳуда айтилмаган экан, дейишингиз мумкин. Лекин ҳар бир аёл ҳомиладорлик даври ҳеч бир йўқотишларсиз ўтишини истайди. Ўттиз иккита дуримизни омон сақлаш ўз қўлимизда эканлигини биласизми? Асосий қоида шуки, стоматолог кўригига 6 ойда бир марта бориш шарт. Биз эса нима қиламиз?! Туни билан тишимиз оғриб, лунжимиз шишиб кетганидан кейингина стоматолог шифокор борлигини эслаймиз.\nЭнг хатарли палла\nБўлажак оналарда милк ва тиш билан боғлиқ муаммоларнинг юзага келишига иммунитет пасайиши ҳамда сўлакда бактерияларга қаршилик хусусияти камайиши сабаб бўлади. Бундай қулай шароитдан фойдаланиб, зарарли бактериялар кўпая бошлайди. Тиш орасида қолиб кетган овқат қолдиқлари уларга янада кўпроқ ёрдам беради. Натижада, микроблар тиш эмалига ёпишиб, унда зарарли моддалар қатлами юзага келади. Ҳомиладор аёллар организми шундоқ ҳам заиф бўлиб турганида тишдаги муаммолар кариес билан касалланиш эҳтимолини оширади.\nO‘QING: Ҳомиладорликнинг сўнги даври\nҲомиладорликнинг 6-ҳафтасида кичкинтой тишлари шакллана бошлайди, муддат катталашгани сари улар янада фаолроқ ўсади. Буларнинг барчаси кальций моддасини талаб қилади. Агар бўлажак она организмида кальций захираси бўлмаса, ҳомила унинг тишларидан ўзига керакли элементларни сўриб ола бошлайди. Шундан кейин улар ҳам емирилади. Бу каби салбий оқибатлар юз бермаслиги учун ҳомиладор аёл бир кунда 1500 мг. кальций қабул қилиши керак.\nАлбатта, бўлажак она фарзанди учун ҳамма нарсага тайёр бўлади, ҳаттоки ўз соғлиғини қурбон қилишга ҳам. Лекин она ўз суяги ва тишларидаги кальцийни фарзандига бераётганида ҳам бу модда унинг ўзига керакли миқдорда мавжуд бўлмайди. Оқибатда эса болакайдаги сут тишларининг эмали юпқа ҳамда рахитга мойил бўлиши мумкин. Қолаверса, онани яқин келажакда кариес ва остеопороз кутаётган бўлади.\nМаслаҳат: Аёл стоматологик саломатлигига ҳомиладорлигининг 6-ҳафтасида катта эътибор бериши лозим. Бу вақтда боланинг суяклари ва тишларига таъмал тоши қўйилади. Шунингдек, мазкур даврда бўлажак оналарни тишлари безовта қила бошлайди — ўта сезувчан ва мўрт бўлиб қолади.\nГингвитга қарши чоралар\nМилкларнинг яллиғланиши гингвит саналади. Худди тиш каби милклар учун ҳам ҳомиладорликнинг 9 ойи оғир кечади. Бу вақтда милк бўш, шишган ва касалликка мойил бўлиб қолади. Милк қонашига баъзан унинг шиллиқ қаватига тиш шёткасини теккизишнинг ўзи кифоя. Гингвитнинг юзага келишига яна ўша иммунитет пасайиши ва сўлакнинг бактерияларга қарши курашиш хусусияти йўқолиши сабаб бўлади. Бундан ташқари А (ретинол) ҳамда С (аскорбин килотаси) витаминларининг камайиши ҳам аҳамиятга эга.\nМаслаҳат: милклар янада мустаҳкам бўлиши учун оғиз бўшлиғини истеъмол содаси ёки водород перексидида (у ёки бу моддадан бир чой қошиқ ва бир стакан қайнаган сувли аралашма) чайиш тавсия этилади.\nШиринликка ружу қўйманг!\nИмкон қадар ширин, унли ва крахмалли егуликлардан ўзингизни тийинг. Шоколадлар, қовурилган картошка ва булочкалар кариес ҳамда милк касалликларини келтириб чиқаради!\nO‘QING: Ҳомиладорлик муаммоларининг табиий ечими\nКальцийни қаердан топиш мумкин?\nБу керакли минерал модда балиқ гўшти, қаттиқ ва оқ пишлоқ, консерваланган сардина, бодом, сельдерей, сут, петрушка, баргак, йогурт, пиёз, сметана, кунгабоқар, исмалоқ, творог, салат барги, тухум ва сабзида кўп бўлади.\nШунингдек, таркибида кальций ва фосфор бўлган витаминларни қабул қилинг. Яна қайнатилган тухумнинг пўстлоғидан ҳам фойдаланса бўлади. Бунинг учун уни қуруқ товада қовуриб, майдалаш керак. Тайёр бўлган кукунни биринчи ёки иккнчи таомга қўшиш ҳамда ўзини сув билан ичиш мумкин. Кунига 2-3 маҳал 0,3-0,5 граммдан қабул қилиш лозим.\nМилклар ҳам уқаланадими?\nБир кунда бир марта хоҳ эрталаб, хоҳ кечаси милкларни юмшоқ тиш шёткасида уқалашни одат қилинг.\nОддий тиш шёткасини юмшатиш учун 50 даража ҳароратли иссиқ сувда чайинг ва бармоқларингиз билан шёткани янада юмшатинг.\nОғиз бўшлиғини сув билан чайинг. Милкларни уқалаш жараёнида тиш шёткасини тез-тез сувда намлаш лозим.\nАввалига милкларнинг ташқи тарафини, кейин эса тил ва танглай қисмларини уқаланг. Сўнг секин-асталик билан силанг. Уқалаш ҳаракатларини 2-3 дақиқа давом эттиринг. Яхшиси, бу юмушни қўшиқ эшитиб бажарган маъқул, чунки бир ашуланинг давомийлиги камида 3 дақиқа бўлади.\nСўнг ўсимлик ёғига бош бармоғингизни ботириб, ўша бармоқда милкларни уқаланг. Бу муолажадан сўнг мойчечакли илиқ дамламада оғиз бўшлиғини чайинг.\nЎз соғлиғингизга бефарқ бўлманг, ахир, икки инсон учун жавобгарсиз!\nУшбу мақолани ҳам ўқинг: Ҳомиладорликда қандай ётиш керак?\nЭксперт: Ширин ОБИДОВА, cтоматолог.\nЖуналист: Дилноза МИРТОЛИПОВА.


Нур ичра зулмат - Ishonch.uz\nБош саҳифа Жамият Нур ичра зулмат\nНур ичра зулмат\nИлгари ҳам, ҳозир ҳам «Тўйлар ҳақида ўйлар» деб кўп ёзилди, кўп гаплар айтилди. Аммо натижа кўзга ташланмаяпти. Назаримда, китоб мавзусининг қисмати ҳам тўйникига ўхшайди. Лекин нима бўлган тақдирда ҳам ёзавериш керак, айтавериш керак. Зора…\nГапнинг очиғини айтганда, бугун одамлар нуқул пул санайдиган, «ким ўзар»га тўй қилиб, данғиллама иморат қуриш ҳақида бош қотирадиган бўлиб қолди. Бундай «оламшумул» ташвишлар орасида китобхонлик деб аталмиш машғулотга гўё ўрин йўқдек. Мабодо ахборотга ёки маърифатга эҳтиёж сезса, телефон титкилайди.\nЯқинда ёш ёзувчилардан бири «Оддий одамлар эмас, ёзувчиларнинг ўзи китоб ўқимай қўйди», деб суҳбат берибди.\nХўш, қачон ва нима учун китоб ўқилади ёки ўқилмайди? Шу саволни бир маорифчи дўстимга бердим.\n– Ҳаммаси эҳтиёжга боғлиқ. Ҳозир китоб ўқишга эҳтиёж йўқ!, – деди у дангал.\nЭҳтиёж! Бу «жаноб» нимадан туғилади ёки нимадан пайдо бўлади? «Эҳтиёж» деганда кўпроқ шахсий майллар, биологик талабчанлик кўз олдимга келди. Одам эҳтиёж сезади ва масалан, сигарет чекади. Гарчи унинг зарарлиги кўп бора эслатилган бўлса-да, буни ўзи билса-да. Ёки оила бюджетига зарар бўлишини, ўзи жамиятда мавқеини йўқотишини билса-да, ароқ ичади. Қизиқ, чекувчи ва ичувчиларнинг организмида ўзгачалик борми? Мулоҳазаларни давом эттириб, ранг-баранг манзараларга дуч келиш мумкин. Улардан чиқадиган хулоса жуда шафқатсиз: киши қандай муҳитда шаклланса, яшаса, шунга мос нарсаларга эҳтиёж сезаркан. Худди латифада айтилганидек, ҳамма қўлидан келганини қилади-да…\nЖамият иқлимини белгилаб берадиган ижтимоий манзаралар бўлади. Масалан, «тадбиркорлик муҳити» ёки «инновацион ривожланиш муҳити» дегандек. Худди шундай, «китобхонлик муҳити» деган тушунча ҳам бор. Тасаввур қилинг, тадбиркорликни ривожлантириш ёки янги техник кашфиётларни амалда қўллаш шунчалик кучайиб кетганки, бир кунлик янгиликдан бехабар қолиш катта моддий йўқотишга олиб келиши мумкин. Агар маънавиятда ҳам кўтарилиш, янгиланишлар содир бўлаверса, одамлар сафдошидан, касбдошидан, қўшнисидан орқада қолмаслик учун ахборот манбаларига мурожаат этади. Бироқ атрофда бир хил манзара: кўпчилик молпарастликка ружу қўйган, битта машина иккита, икки қаватли уй уч қаватли бўлиши керак. Бундай шароитда китобга, умуман, маърифатга ўрин қолмайди. Бундай одамлар учун китоб гўё «капейка».\nМуаммо муаммони туғдиради: ўзи, ҳаётдан қониқиб-мириқиб яшашнинг ўлчами борми? Яъни одамнинг қисқа умри давомида яйраб яшаши учун қанча бойлиги бўлиши лозим? Ахир «тешик тўрва»ни тўлдираман, деб қанча жон овора-ю сарсон бўлиб, оғзи нонга етганда бўғзи қонга тўлиб қоляпти. Меъёрида, гўзал яшаш тартибини, турмуш тарзини (бу ҳолни бир сўз билан «маданиятли» дейишади) таъминлаш учун ҳам маърифат лозим. Шундай шароитда «Ҳар кимнинг ўз танлови маъқул» тамойили амал қилса, мана бундай муносабат қандай баҳоланади?\nЯқинда Тошкент вилояти ҳокимлигининг масъул ходими бўлган бир йигитга китобимни узатдим. У лоқайд варақлади-да, қайтариб берди.\n– Йўқ, олаверинг. Сизга совға.\n– Нима қиламан?\n– Э, қизиқ экансиз, китоб ўқишга вақт қаёқда?\n– Нима қиласиз кун бўйи, яна ярим кечагача?\n– Тадбир ўтказамиз. Бугун 21 та тадбир бор, эртага 19 та.\nУ «тадбир» нималигини билмайсиз-да, дегандек, бошини ичига тортиб, чуқур сўлиш олди.\nКитобдан қўрқиш – Сўздан қўрқиш. Китобдан йироқлашиш – Сўздан йироқлашиш («Сўз айлади жудо инсонни ҳайвондин»). Сўз аслида ҳақиқатнинг ҳарфларда нақшланган жамолидир.\nКитоб қачон эҳтиёжга айланади? Ёки дунёнинг манзараси шу даражада ўзгариб кетдими?\nИслоҳотлари билан кўп мақтанавермайдиган бир мамлакатда бўлиб қайтган таниқли олим гурунг беради:\n– Шаҳардаги тўрт қаватли «Китоблар саройи» харидорлар билан энг гавжум жой экан. Бизда Қўйлиқ бозори шунақа тиқилинч. Бир китоб олувдим, пулини тўлаш учун йигирма дақиқа навбатда турдим.\nҚизиқ, улар ҳаётдан орқада қолиб кетганми ёки биз? Бизда ҳам китобга ўч, ҳатто китоб «мажнун»лари (биоманлар) исталганча топилади. Қишлоққа борсам, оддий сувчи бўлиб ишлаган нафақадор Файзулло ҳоли-жонимга қўймайди: «Янги китоблардан олиб келмадингизми?». Кейинги боришимда мамнун бўлиб, бир гап айтди: «Қаршида икки жилдлик китобингизни 80 минг сўмдан сотишаётган экан. Тўрт киши пул қўшиб олдик. Навбатма-навбат ўқияпмиз». «Ўша китоблардан мактабга совға қилувдим, қарамабсиз-да». «Уйда бўлгани яхши-да. Болаларга қолади, бойлик».\nАфсуски, бу қишлоқда эмас, туманда ҳам биронта китоб магазини йўқ. Бу ёқда эса нашриётлар омборида миллиард-миллиард сўмлик китоблар тахланиб ётибди.\n«Бир нашриётда 2016 йилда чиққан китобим учун қалам ҳақини ололганим йўқ. Чунки китоб охиригача сотиб бўлинмаган», дейди ёзувчилардан бири.\nБундай ҳолатлар битта эмас. Қалам ҳақи деган нарсалар йўқ бўлди. Демак, китоб ёзиш билан тирикчилик ўтмайди. Энди йиллар давомида заҳмат чекиб яратган китобингни қалам ҳақи олмай нашр этиш ҳам мумкин бўлмай қолди. Иккиюзталаб китобни ўз маблағи ҳисобидан чоп этиб юрган йирик нашриётлар ҳам фаолиятини буюртма китоблар ҳисобидан аранг давом эттиряпти.\nБолалар нашриётининг номи бор-у, ўзи йўқ: қайсидир нашриёт бўлимига айланиб қолган. Аслида мактабгача таълим, умуман, мактабга кенг эътибор ва урғу берилаётган пайтда энг сўнгги талабларга жавоб берадиган полиграфия жиҳозлари билан таъминланган болалар нашриёти сув билан ҳаводек зарур эмасми?\nБосмахоналар ёпиляпти, нодир касб соҳиби ҳисобланадиган полиграфчилар бошқа соҳаларга ўтиб кетяпти. Заргарона маҳорат бирдан ҳосил бўлмайди, 15-20 йилда шу даражага етилган. Афсуски, ўнлаб, юзлаб иш ўринлари қисқариб кетяпти.\nШундай шароитда китоб савдоси ҳақида нима дейиш мумкин? Охирги нафаси билан яшаётган китоб дўконларининг пештахталари маҳсулот билан тўла, аммо харидор йўқ – ҳувиллаб ётибди. «Шарқ зиёкори» китоб магазинида бир кунда 2-3 миллион сўмлик савдо бўларкан. Бир эшик наридаги каталакдек озиқ-овқат дўкони 20-25 миллион сўмлик савдо қилар экан. Энг кейинги «сийлов» шундан иборатки, солиқ бўйича янги кодекснинг кучга кириши билан 2020 йил 1 апрелдан бошлаб қўшимча қиймат солиғи жорий этилиши туфайли барча босма маҳсулотларнинг нархи 15 фоизга ошди.\nЯнги Ўзбекистон ўзининг олдингига ўхшамаган тараққиёт йўли билан дунё ҳамжамияти эътиборини тортяпти. Ислоҳотлар жараёнида етилган муаммолар янгича ёндашувлар билан ижобий ҳал қилиняпти. Ижтимоий муҳитда ТАДБИРКОРларнинг ўрни ва мавқеи ошиб бормоқда. Ҳолбуки, китоб бизнеси ҳам энг истиқболли соҳалардан ҳисобланади. Етарлича маблағи бор одам сармоясини китоб савдосига йўналтирса, ҳам иқтисодий наф кўради, ҳам савобга қолади. Очиғи, яқин вақтларда «Фалон тадбиркор китоб чоп этишга ёки бошқа бир маданий тадбирга ҳомийлик қилди», деган гапни эшитмадик.\nКитоб савдоси бўйича ғайримантиқий аҳвол юзага келган: давлат раҳбари китобхонликни тарғиб қилиб, рағбатлантириб турибди, жойларда одамлар китобга эҳтиёжманд. Фақат орадаги восита – етказиб бериш, яъни китоб савдоси, китоб нашр этишда жиддий муаммолар мавжуд.\nЎйлаймизки, маънавият ва маърифатни юксалтиришнинг ҳаётий муҳим омилларидан ҳисобланмиш КИТОБ ҳақида ҳам ўйлаб кўрилади ва муаммоларга барҳам берилади. Барча соҳада ёруғ, нурли истиқболлар кўзга ташланиб турганда, шамнинг ўзи ўчиб ёки хира тортиб қолса, инсофдан бўлмайди. Зеро, бу йўналишдаги юмушлар бугун эмас, келажакнинг қиёфасини белгилайди.\nАввалги саҳифаГулистон шаҳрида одам савдоси билан боғлиқ жиноий ҳаракатнинг олди олинди\nКейинги мақолаКеча юртимизда 353 259 доза вакцина қўлланилди


Британиядаги 2019 йилги парламент сайлови - | Hizb-Uzbekiston.info\nHome›АР-РОЯ ГАЗЕТАСИ›Британиядаги 2019 йилги парламент сайлови\nБританиядаги 2019 йилги парламент сайлови\nБорис Жонсон 2019 йил 12 декабрдаги сайловларда ғолиб чиқди. Унинг Консерватив партияси ҳам катта ғалабага эришди. Бу албатта консерваторлар мавқени мустаҳкамлайди. Бу шуни англатадики, энди кўпчилик Европа Иттифоқидан чиқиш учун овоз берадими ёки йўқми билиш мумкин бўлади. Зеро, бу масала мамлакатни анчадан бери иккига бўлиб келаётган эди.\nБритания халқи Консерватив партиянинг тежамкорлик сиёсати сабабли ўнлаб йиллар давомида машаққатлар чекканига қарамай ҳамда консерваторлар камбағалларга эътиборсизлик қилиб, давлат хизматларига бепарво бўлишган эсалар-да, бироқ кўпчилик мамлакатда яхши ўзгаришлар қилади, деган умидда шу партияга овоз берди. Зеро, Консерватив партиянинг икки жиҳати бор эди: бири, Брекситни (Британиянинг Европа Иттифоқидан чиқишини) бекор қилиши мумкин бўлган бирдан-бир партия бўлганлиги жиҳати, иккинчиси, мухолафат партиялар ҳақидаги жуда кўп ёлғонлари.\nКонсерватив партиянинг биринчи жиҳатига келсак, у Брекситни бекор қилишга муваффақ бўлолмади. Чунки унинг ўзи бу борада икки қисмга бўлинди ва шу сабабдан иккита бош вазир ўз вазифасидан маҳрум бўлди. Июл ойида бош вазир бўлган Борис Жонсоннинг ўзи Брексит учун берилган икки муддатни ўтказиб юборди ва унинг халққа кўп марта ёлғон ишлатгани маълум бўлди.\nБу партиянинг иккинчи жиҳатига келсак, у мухолафат тўғрисида жуда кўп ёлғонларни тўқиб чиқарди. Натижада, Лейбористлар партияси тарафдорларига бу ёлғонлар ўз таъсирини кўрсатди. Дарҳақиқат, Лейбористлар партияси аъзолари ярим миллионни ташкил қилишига қарамай, у ўз сафида антисемитлар мавжуд бўлишига йўл қўйгани учун ўнг қанот ахборот воситалари томонидан танқидга учради. Бироқ улардан жуда озчилиги интернетда яҳудийлар ҳақида изоҳлар қолдирди. Лейбористлар партияси лидери Жереми Корбинга қарши оммавий ахборот воситаларида тинимсиз тарқатилган хабарлар ҳам, мана шулар жумласидан.\nЛейбористлар партияси 60 ўринни йўқотди, шундан 50 нафари Консерватив партияга ўтди. Улардан кўпчилиги келаси сайловда албатта Лейбористлар партиясига қайтишларини, чунки улар фақат Европа Иттифоқидан чиқмоқчи бўлишганини эътироф этишди.\nДастлаб, сохта янгиликлар нашр қилиш билан шуғулланувчи бир нотижорат ташкилот декабр ойининг аввалги тўрт кунида Британиянинг учта йирик сиёсий партиялари веб-сайтларда кенг тарқатган ҳар бир рекламани таҳлил қилди. Маълум бўлишича, Фейсбукда тарқатилган ва Консерватив партия томонидан молиялаштириладиган рекламаларнинг 90 %и адаштирувчи тарғиботларни ўз ичига олган. Аслида, Консерватив партия стратегияси ёлғон-яшиқлар устига қурилган.\nКўплаб мусулмон фаоллар ва уламолар сайловда қатнашиш вожиб, деяпти. Кўпчилик бу масалани – биз ўз манфаатимизни кафолатлаб олиш ва ўзимиздан зарарни озайтириш учун сайловда қатнашишга муҳтожмиз, деган нуқтаи назардан туриб баҳс қиляпти. Кўпчилик мусулмонлар бўлса – Консерватив партияни четлатиш мақсадида Лейбористлар партиясига овоз берсак бўлади, деяпти.\nКим Британиядаги сиёсий воқеликни оддий равишда тушунса, мусулмонларнинг бу мамлакатда бўлаётган сайловларга таъсири жуда оз эканига гувоҳ бўлади. Ўтган йигирма йилга назар солишнинг ўзиёқ, ҳокимиятда хоҳ Консерватив партия бўлсин, хоҳ Лейбористлар партияси бўлсин, мусулмонларга нисбатан сиёсатлар ўзгаришсиз қолаверди.\nКонсерватив партия ҳозирда кўпчиликка эга ва доим Европа Иттифоқидан чиқиш Британиянинг заифлаштиради, деган фикр билан, бунга қаршилик қилиб келяпти. Бир вақтнинг ўзида, Борис Жонсон парламент орқали Брексит шартномасини имзолашга ҳам қодир. Аммо бу Европа Иттифоқидан чиқиш шартномаси, холос. Ҳали унинг Европа Иттифоқидан чиқиши ортидан юзага келадиган ишлар бўйича Британия билан Европа Иттифоқи ўртасида музокаралар давом этмоқда. Гарчи Британиянинг асосий савдо ҳамкори Европа Иттифоқи ҳисобланса-да, бироқ бундай оғир ва чигал музокаралар ҳали ҳам бошлангани йўқ.\nБутун жаҳон иқтисодиёти бир-бирига боғлиқ. Британия Иттифоқдан чиқса, янги қоида ва шартномалар бўйича ҳеч қандай фикр билдира олмай қолади. Уларни фақат Европа Иттифоқи қўяди ва у нима қилса, Британияга таъсири бўлмай қолмайди. Зотан, британиялик сиёсатчилар Европа Иттифоқига, ажнабийларга ва иммигрантларга таъсир кўрсатишда Британияни жуда заифликда айблашяпти. Бироқ, ҳақиқатдан ҳам мамлакат шу муаммоларнинг ҳаммасини ҳал қилишга муҳтож, чунки унинг аҳолиси озайиб бормоқда. Эртага у Европа Иттифоқидан ажраб чиққандан кейин ҳам кўпчилик асосий муаммоларнинг сақланиб қолишига гувоҳ бўлишади.\nГарчи кўпчилик сайлов натижаси бизни маррага олиб боради, деб ўйлаётган бўлса-да, бироқ воқелик ҳали олдимиздаги йўлнинг ҳали узун эканини кўрсатмоқда. Ҳали жуда кўп саволлар жавобсиз турибди. Британия Европа Иттифоқидан чиқиши билан, олдидаги муаммоларни муҳокама қилиш ҳар ҳолда осон кечади.\nРоя газетасининг 2019 йил 18 декабр чоршанба кунги 265-сонидан\nИордания режими хавфсизлик хизмати Ҳизб ут-Таҳрир аъзоларидан бирини қамоққа олди


19:00 / 12 август 2678 pdf Ўқиш режими + -\nАмаллар қуруқ суратдир. Руҳлари эса улардаги сир – ихлоснинг мавжудлигидир.\nБошқача қилиб айтганда, амаллар қуруқ танадан иборатдир. Ихлос эса уларнинг жонидир. Бас, жонсиз танадан бирор фойда бўлмаганидек, ихлоссиз амалдан ҳам ҳеч қандай манфаат ва савоб бўлмайди.\nУшбу ҳикмат ўзидан аввалги ҳикматнинг маъносини тўлдириш учун келтирилагандир. Ўтган ҳикматдан мўмин банданинг Аллоҳ таолога қурбат ҳосил қилиши фақатгина фарз ва вожиб амалларгагина боғлиқ эмаслиги, балки улар билан бирга динда солиҳ амал ҳисобланган зикр, Қуръони Карим қироати, Набий соллаллоҳу алайҳи васалламга салавот айтиш, якка шахсларга ва жамиятга фойда келтирадиган барча амалларга ҳам боғлиқ эканини билиб олдик.\nУшбу ҳикматда ана шу амалларнинг қабул бўлишига, савобга эриштиришига, Аллоҳ таолога яқинлаштиришига олиб борадиган нарса ихлос экани баён қилинмоқда. Аввало ихлоснинг луғатдаги маъноси, таърифи ва ҳақиқати билан яқиндан танишиб олайлик.\n– «Ихлос» сўзи луғатда «тозалаш» ва «тўғрилаш» маъносини англатади. «Холис бўлди» дегани «мусаффо бўлди» маъносига тўғри келади. Бу икки маъно орасидаги фарқ шуки, олдин бирор нарса аралашган бўлиб, кейин тозалангани «холис» дейилади, мусаффо нарса олдиндан тоза бўлиши ҳам мумкин.\nУламолар ихлоснинг таърифида бир-бирини тўлдирувчи жумлаларни айтганлар.\n«Ихлос ибодатга сазовор Зотнинг ёлғиз Ўзини ибодат ила қасд қилишдир. Дил, тил ва амалнинг мусаффо бўлиши, дейилгани ҳам бор», деган («Куллиёт», 64-бет).\n«Ихлос қалбни унинг мусаффолигини кир қилувчи ҳар бир нарсадан халос қилишдир. Ҳар бир нарса ўзини кирлантирадиган нарсадан мусаффо ва халос бўлса, «холис» дейилади. «Ихлос халос бўлишга ёрдам берадиган амалдир», деганлар ҳам бор», деган («Ат-Тавқийф ъала муҳиммотит-таъорийф», 42-бет).\n«Бас, сен Аллоҳга Унга динни холис қилган ҳолингда ибодат эт. Огоҳ бўлингким, холис дин Аллоҳникидир!» (2-3-оятлар).\nАллоҳнинг динига ихлос қилиш фақат Аллоҳ таолонинг Ўзини кўзлаб, розилигини ўйлаб иш қилишдан иборатдир. Ихлос ибодатнинг мағизидир.\n«Набий соллаллоҳу алайҳи васаллам ўз Роббларидан ривоят қилиб айтадилар:\n«Албатта, Аллоҳ яхшиликлар ва ёмонликларни ёзиб қўйди. Сўнгра ўшани баён қилди.\nКим бир яхшиликни қасд этса-ю, унга амал қилмаса, Аллоҳ уни Ўз ҳузурида баркамол бир яхшилик қилиб ёзиб қўяди.\nАгар уни қасд қилиб, амал ҳам қилса, Аллоҳ азза ва жалла уни Ўз ҳузурида ўнтадан етти юз яхшиликкача, ундан ҳам бир неча марта кўп қилиб ёзади.\nАгар бир ёмонликни қасд этса-ю, унга амал қилмаса, Аллоҳ уни Ўз ҳузурида бир яхшилик қилиб ёзади.\nАгар у(ёмонлик)ни қасд қилиб, амал ҳам қилса, Аллоҳ уни бир ёмонлик қилиб ёзади», дедилар».\nУшбу ҳадисда Ислом шариатининг гўзаллиги, қанчалик даражада яхшилик тарафдори эканию, ёмонликка қанчалик қарши экани баён қилинмоқда. Қилинган амалга бериладиган ажру савоб банданинг ихлосига қараб бўлиши айтилмоқда. Чунки бир хил ният билан бир хил амални бажарган кишиларнинг бирига ўн ҳисса, иккинчисига етти юз ҳисса, учинчисига ундан бир неча баробар кўп савоб берилиши, албатта, аввало ихлосга қараб бўлади.\nҲа, ихлос ана шундай нарса. Ихлос билан қилинган ибодатнинг савоби ана шундай кўп бўлади.\nИхлос самараси ўлароқ, банда ўз Роббига қилган ибодатнинг лаззатини топади, ичи мусаффо бўлади, қалби нурга тўлади ва амалига қўшимча савоб олади.\nИхлосли банда ваъз-насиҳат ва ибратлардан ўзига тезда фойда олади.\nИхлос Аллоҳ таоло томонидан бандага бериладиган улкан мукофот ва неъматдир.\n«Ихлос Менинг сирларимдан биридир. Уни бандаларимдан кимга муҳаббат қилган бўлсам, ўшанинг қалбига жойлаганман», дейилган.\n«Эй Аллоҳнинг Расули, қиёмат куни сизнинг шафоатингиздан энг саодатманд бўладиган ким?» деди. Шунда Расулуллоҳ соллаллоҳу алайҳи васаллам:\n«Эй Абу Ҳурайра, сенинг ҳадисга ўта қизиқишингни билганимдан, шу гапни сендан олдин ҳеч ким сўрамаслигини билган эдим. Қиёмат куни менинг шафоатимдан энг саодатманд бўладиган кимса «Лаа илааҳа иллаллоҳу»ни чин қалбдан (ёки нафсидан) ихлос билан айтган одамдир», дедилар».\nБу ерда ҳам ихлосга алоҳида эътибор берилмоқда. Аллоҳни кўриб тургандек ибодат қилиш ихлос эканини яхши биламиз.\nДемак, калимаи тавҳидни Аллоҳни кўриб тургандек ҳис билан, чин қалбдан айтиш қиёмат куни Набийимиз соллаллоҳу алайҳи васалламнинг шафоатларидан энг кўп баҳраманд бўлишга олиб келар экан.\n«Қачон маййитга намоз ўқисангиз, унга дуони ихлос ила қилинг», дедилар».\nАбу Довуд ва Ибн Ҳиббон ривоят қилганлар.\nИхлос уч даражадан иборатдир:\n1. Авомнинг даражаси.\nБу Ҳақнинг муомаласидан халқни чиқариш (Аллоҳ таолога ибодат қилаётганда одамларни аралаштирмаслик) ила бадан ва мол муҳофазасини, ризқнинг кенглигини, қасрлар ва ҳурлар каби дунёвий ва ухровий насибаларни кўзлашдир.\n2. Хосларнинг даражаси.\nДунёвий насибаларни қўйиб, ухровийларини кўзлашдир.\n3. Хосларнинг хосларининг даражаси.\nНасибаларнинг барчасини орадан чиқариб ташлаб, бандаликни юзага чиқариш учун ибодат қилиш ва муҳаббат ҳамда жамолига шавқ юзасидан Роббнинг юклаган вазифаларини бажаришдир.\nХудди шу маънода шайх Абу Толиб раҳматуллоҳи алайҳ айтади: «Мухлисларнинг наздидаги ихлос Ҳақнинг муомаласидан халқни чиқармоқдир. Халқнинг аввалгиси нафсдир. Муҳаббатлиларнинг наздидаги ихлос бирор амални нафс учун қилмасликдир. Агар шундай бўлса, амалга эваз кутиш ёки нафснинг насибасига мойил бўлишга кириб қолинади. Мувваҳҳидларнинг наздидаги ихлос амалларда халқнинг назардан чиқиши ва аҳволларда улардан сокинлик ва роҳат топишнинг йўқолишидир».\nИхлос ҳақидаги ушбу маъноларни тўғри англайдиган бўлсак, Робиъа Адавияраҳматуллоҳи алайҳонинг қуйидаги байтини тушунишимиз осон бўлади.\nБарчалари оловдан қўрқиб ибодат қилурлар.\nНажот топишни улкан насиба деб билурлар.\nЖаннатда сокин бўлиб, боғларга киришни,\nСалсабил булоқлардан хушшароб ичишни.\nМенинг жаннатлар ва дўзахлар-ла ишим йўқ,\nМуҳаббатимга ҳеч нарсани алмашишим йўқ.\nАллоҳ таоло барча амалларимизнинг қуруқ суратдан иборат бўлиб қолмасдан, уларда ихлоснинг мавжуд бўлишини насиб этсин!\n08:50 / 08.10.2017 1611\n09:25 / 26.09.2017 2575\n2112 00:05 / 29.04.2017\n224 09:10 / 15 сентябрь\nАнас ибн Молик розияллоҳу анҳудан ривоят қилинади.Расулуллоҳ соллаллоҳу алайҳи васалламдан бирор нарсани сўрашдан наҳий қилинган эдик. Бизга бадавий аҳллардан давоми...\n427 09:30 / 04 май\n437 16:15 / 14 июнь


Исм-насаби: Абу Муҳаммад Яъқуб ибн Исҳоқ ибн Язид ибн Абдуллоҳ ибн Абу Исҳоқ ал-Ҳазрамий ал-Басрий.\nТаваллуди ва вафоти: Имом Яъқуб Басрий 117/735 санада тавллуд топган, 205/820-821 йили 88 ёшда вафот этган. Қизиғи шуки, у кишининг отаси ҳам, бобоси ҳам, бобосининг отаси ҳам, барчаси 88 ёшда вафот қилишган.\nМаноқиблари: Имом Яъқуб қироат, араб тили, луғат, ҳадис ва фиқҳ илмларида замонасининг энг билимдони бўлган. Абу Амрдан кейин Қуръон ўқитиш ишида бош устоз бўлган. Бир неча йиллар Басра жомеъида имом бўлган. Абу Ҳотим ас-Сижистоний: «У мен кўрганларнинг ичида Қуръондаги ҳуруфлар ва ихтилофларни, таълиллари ва мазҳабларини ҳамда наҳв йўналишларини энг яхши билувчи, Қуръон ҳуруфлари ва фақиҳларнинг сўзларини энг кўп ривоят қилувчи инсон эди», деган. Ҳофиз Абу Амр ад-Доний айтади: «Басраликларнинг ҳаммаси Абу Амрдан кейин Яъқубнинг ихтиёрига эргашишган. Барча басраликлар ёки уларнинг кўпчилиги унинг мазҳабидадир». Абу Амр ад-Доний яна шундай дейди: «Тоҳир ибн Ғалбуннинг: «Басра жомеъининг имоми фақат Яъқубнинг қироатида ўқийди» деганини эшитганман». Муҳаммад ибн Муҳаммад ал-Асбиҳоний: «Басрадаги жомеъ масжидда ҳозирги пайтгача Яъқубнинг қироатида ўқилади. Биз ҳам шундай ҳолда топганмиз», дейди. Имом Яъқуб шогирдаларини оятларни санаб ўқитар эди. Агар бирортаси саноқда хато қилса, тўғрилаб қўяр эди. Имом Яъқуб фозил, тақводор ва зоҳид инсон эди. Намозни ниҳоятда хушуъ ва хузуъ билан ўқир эди. Ҳатто намоздалик пайтида ридосини ўғирлаб кетиб, яна қайтариб илиб қўйишганида ҳам ҳеч нарсани сезмаган.\nУстозлари: Имом Яъқуб раҳимаҳуллоҳ жуда кўп устозлардан илм олган. Жумладан: Абул-Мунзир Саллом ибн Сулаймон ат-Тавил ал-Музаний, Маҳдий ибн Маймун, Абул-Ашҳаб, Шиҳоб ибн Шурнуфа, Маслама ибн Муҳориб, Исма ибн Урва ал-Фақимий, Юнус ибн Убайд, имом Кисоий, Муҳаммад ибн Зурайқ ал-Куфий, Имом Ҳамза.\nСанади: Имом Яқуб қироатни Саллом ибн Сулаймондан, шунингдек, Шиҳоб ибн Шурнуфа, Абу Яҳё, Абул-Ашҳаб Жаъфар ибн Ҳайён ал-Аторидий ва Маҳдий ибн Маймундан олган. Ибн Мунодийнинг айтишича, у Абу Амрнинг ўзига ҳам бевосита ўқиб берган, дейилади. Бошқа қироатларни Ҳамза ва Кисоийлардан эшитган. Саллом эса Осим ал-Куфий ва Абу Амрга ўқиб берган. (Имом Осим ва имом Абу Амрнинг санадлари учун уларнинг таржимаи ҳолларига қаранг). Шиҳоб ибн Шурнуфа эса Ҳорун ибн Мусо ал-Аъвар ан-Наҳвий ва Мусаллий ибн Ийсога ўқиб берган. Ҳорун Осим ал-Жаҳдарий ва Абу Амрга ўқиб берган. Маҳдий Шуъабга ўқиб берган. Абул-Ашҳаб Абу Ражо Имрон ибн Малжон ал-Аторидийга ўқиб берган. Абу Ражо Абу Мусо ал-Ашъарийга, Абу Мусо Ашъарий розияллоҳу анҳу Расулуллоҳ соллаллоҳу алайҳи васалламга ўқиб берган. Бу санад олийлик ва саҳиҳликда энг улуғ санаддир. Имом Яъқуб айтади: «Салломга Қуръоннни бир ярим йилда, Шиҳоб ибн Шурнуфа ал-Мажошиъийга беш кунда ўқиб бердим. Шиҳоб ал-Мажошиъий эса Маслама ибн Муҳориб ал-Муҳорибийга тўққиз кунда ўқиб берган. Маслама Абул-Асвадга, Абул-Асвад Алий розияллоҳу анҳуга ўқиб берган».\n1) «Ал-Жамиъ», унда имом Яъқуб қироат йўналишарининг барча ихтилофларини жамлаган, қайси қироат кимга тегишли эканини баён қилган;\nШогирдлари: Имом Яъқубнинг акаси Аҳмаднинг ўғли Зайд, Умар Саррож, Абу Бишр Қаттон, Муслим ибн Суфён, Рувайс номи билан машҳур Муҳаммад ибн Мутаваккил, Равҳ ибн Абдулмумин, Абу Ҳотим ас-Сижистоний, Айюб ибн Мутаваккил, Аҳмад ибн Муҳаммад аз-Зажжож, Аҳмад ибн Шозон, Абу Амр ад-Дурий. Шунингдек, Абу Амр ибн Алонинг қироатини ундан Ҳамадон ибн Муҳаммад ас-Сожий ривоят қилган. Ундан Абу Ҳафс Фаллос, Абу Қилоба ва Муҳаммад ибн Аббод ҳадис ривоят қилишган. Абу Ҳотимнинг ўғли айтади: «Отам ҳам, Аҳмад ибн Ҳанбал ҳам, у ҳақда сўралганда, «Ростгўй» деб гувоҳлик берганлар».\n1) Рувайс: Муҳаммад ибн Мутаваккил;\n2) Равҳ: Равҳ ибн Абдулмумин.\nИсм-насаби: Абу Абдуллоҳ Муҳаммад ибн Мутаваккил Луълуъий ал-Басрий. «Рувайс» лақабиб билан машҳур.\nТаваллуди ва вафоти: Имом Рувайснинг қачон туғилгани ҳақида маълумот йўқ. Вафотига келсак, 238/ 852 санада Басрада вафот қилган.\nМаноқиблари: Имом Рувайс қироатни Яъқуб ал-Ҳазрамийдан олган ва унинг энг иқтидорли издошларидан бўлган. Зуҳрий айтади: «Абу Ҳотимдан Рувайс ҳақида «У Яъқубга ўқиб берганми?» деб сўрадим. У: «Ҳа, биз билан бирга ўқиган ва унга икки маротаба хатм қилиб ўқиб берган», деди». Имом Рувайс қироатда моҳир, пухта, илмини тўла эгаллаган машҳур қори эди. Имом Абу Амр ад-Доний: «У шерикларини орасида энг ўткири эди», – дейди. Абу Абдуллоҳ ал-Қассоъ айтади: «У жуда ҳам улуғ ва машҳур эди». Сомирий айтади: «Менга Абут-Таммор шундай деди: «Рувайс бошланғичларга ءَأَنذَرۡتَهُمۡ ва جَآءَ أَجَلُهُمۡ каби иккита ҳамзали калималарда иккала ҳамзани ҳам таҳқиқ билан, моҳир қориларга эса иккинчи ҳамзани тасҳил билан ўқитар эди». Сомирий яна: «Абут-Таммор менга иккала ҳамзани ҳам таҳқиқ билан ўқитди», – дейди.\nШогирдлари: Ундан қироатини жуда кўпчилик ривоят қилган. Жумладан: Муҳаммад ибн Ҳорун ат-Таммор, Абу Абдуллоҳ Зубайр ибн Аҳмад аз-Зубайрий ва бошқалар.\nИсм-насаби: Абул Ҳасан Равҳ ибн Абдулмумин ал-Ҳузалий ан-Наҳвий ал-Басрий.\nТаваллуди ва вафоти: Имом Равҳнинг туғилган санаси номаълум, 234/852-853 ёки 235/894-835 йили вафот этган.\nМаноқиблари: Имом Равҳ Яъқуб ал-Ҳазрамийга ўқиб берган ва шогирдларининг энг улуғ ва мўътабарларидан бўлган. Аҳмад ибн Мусо, Муоз ибн Жабал, Убайдуллоҳ ибн Муоздан ҳуруфларни ривоят қилган. Улар Абу Амр ал-Басрийдан ривоят қилганлар. Имом Равҳ ишончли, машҳур, зеҳни ўткир Қуръон устози бўлган. Имом Бухорий ўз «Саҳиҳ»ида у кишидан ҳадис ривоят қилган.\nИмом Яъқубнинг қироатдаги манҳажи:\n1. Ҳар бир суранинг бошида Абу Амр йўли билан бир хил.\n2. Рувайс ривоятида ٱلصِّرَٰطَ калимаси қаерда ва қандай ҳолатда келмасин «син» билан ўқилади.\n3. Муттасил мадни тавассут – 4 ҳаракат, мунфасил мадни қаср – 2 ҳаракат миқдорида чўзилади.\n4. Рувайс ривоятида ҳаракатдош кетма-кет ҳамзанинг иккинчиси тасҳил қилади. Аммо ҳаракати бошқа-бошқа бўлганини Абу Амр ўқиганидек ўқилади.\n5. Рувайс ривоятида бир калимадаги икки ҳамзанинг иккинчисини орасига «алиф» киргизмасдан тасҳил қилади.\n6. Рувайс ривоятида بِيَدِهِۦ лафзидаги киноя «ҳа»сини ихтилос билан ўқилади. Яъни чўзмасдан тўла касра билан талаффуз қилади.\n7. Иккита бир хил ҳарфларнинг айримлари Сусий қироатидаги каби идғом қилинади: أَتُمِدُّوننِّ بِمَالٖ , لَّا قِبَل لَّهُم , وَٱلصَّاحِب بِّٱلۡجَنۢبِ .\n8. فِيهِمۡ , فِيهِنَّ , عَلَيۡهِمۡ, عَلَيۡهِنَّ , فِيهِما каби сукунли «й»дан кейин келган музаккар ва муаннас жам ҳамда тасния замиридаги «ҳа» заммали ўқилади. Рувайс ривоятида أَوَ لَمۡ يَكۡفِهِمۡ , فَٱسۡتَفۡتِهِمۡ каби «ё»си тушириб қолдирилган сўзларда ҳам «ҳа» заммали ўқилади.\n9. يَٰحَسۡرَتَىٰ , يَٰٓأَسَفَىٰ , إِلَيَّ , لَدَيَّ , عَلَيۡهِنَّ , وَهُوَ , وَهِي , بِمَ , مِمَّ , فِيمَ лафзларида «сакта ҳаси» билан вақф қилинади.\n10. «Изофа ёси»нинг айримларини сукун, айримларини фатҳали қилинади.\n11. Оятларнинг охирида келган «зоида ё»ларни васлда ҳам вақфда ҳам ўқилади: فَلَا تَسۡتَعۡجِلُونِ , فَلَا تَفۡضَحُونِ .\n12. «Бақара» сураси أَنَّ ٱلۡقُوَّةَ لِلَّهِ جَمِيعٗا وَأَنَّ ٱللَّهَ شَدِيدُ ٱلۡعَذَابِ оятидаги أَنَّ калимаси касра билан – إِنَّ ўқилади.\n13. نَرۡفَعُ دَرَجَٰتٖ مَّن نَّشَآءُ оятида иккала «нун» ўрнига «йа» ўқилади: يَرۡفَعُ دَرَجَٰتٖ مَّن يَشَآءُ .\n14. «Анъом»даги فَيَسُبُّواْ ٱللَّهَ عَدۡوَۢا بِغَيۡرِ عِلۡمٖ жумласи فَيَسُبُّواْ ٱللَّهَ عُدُوًّۢا بِغَيۡرِ عِلۡمٖ ўқилади.\n15. «Тоҳа» сурасидаги مِن قَبۡلِ أَن يُقۡضَىٰٓ إِلَيۡكَ وَحۡيُهُۥ жумласи مِن قَبۡلِ أَن نَّقۡضِيَ إِلَيۡكَ وَحۡيَهُۥ .\n16. «Тавба» сурасидаги وَكَلِمَةُ ٱللَّهِ هِيَ ٱلۡعُلۡيَا даги «марбута та» фатҳали ўқилади.


Касса чеклари инсон организми учун хавфли(ми?)\n4 Фев 2019 3503\nТехнология олами ривож топиб боргани сари унинг инсон саломатлигига таъсири ҳам кучайиб бормоқда. Ҳатто, кундалик турмушимизда учрайдиган, у қадар эътибор бермайдиганимиз айрим нарсалар киши саломатлиги учун жиддий хавф туғдиради.\nТермоқоғозларга босиладиган чеклар ҳам ана шулардан биридир. Биз чекларнинг зарари борасида кимё фанлари номзоди Хония Асилбековага мурожаат қилдик.\n– Харидорга сотувчи томонидан тақдим этиладиган касса чеклари саломатлик учун қанчалик зарарли?\n– Биласизми, термоқоғоз қизиганида ўз рангини ўзгартиради. У нафақат дўконлар, балки банкоматларда ҳам қўлланилади.\nТермоқоғоз ишлаб чиқаришда пластмассанинг кенг тарқалган таркибий қисми бисфенол А (BPA)дан фойдаланилади. Бу модда ғоятда хавфли саналади. Инсон организмига тушганида бисфенол А саратоннинг турли шакллари, гормонал бузилишлар ва организм билан боғлиқ бошқа муаммоларнинг келиб чиқишига сабабчи бўлади.\nДунё олимларидан иборат гуруҳ Испания, Франция ва Бразилия дўконларидан олинган чекларни тадқиқ этишга қарор қилишди. Уларнинг қўлида юздан ортиқ намуналар бор эди. Тадқиқотлар натижасида, Бразилия ва Испаниядаги чекларнинг 90 фоизи таркибида бисфенол А мавжудлиги аниқланди. Фақат француз чекларида ушбу модда озроқ қўшилган экан, бироқ у ерда хавфи бир оз камроқ бўлган бисфенол S мавжуд эди. Олимлар бу модда ҳам саломатлик учун хавфли эканини таъкидламоқда.\nБисфенол А кимёвий моддаси агар озиқ-овқат маҳсулотлари билан ёнма-ён қўйилса, улар орқали организмга кириб бориши натижасида кўкрак, бачадон, жинсий аъзолар ва бошқа турдаги саратон тўқималарини пайдо қилади. Шунингдек, ушбу модда организмдаги гормонлар меъёрини бузиб, семиришга олиб келади.\n– Мазкур хавфдан сақланиш учун асосий эътиборни нималарга қаратиш зарур?\n– Таҳлил қилинган маълумотларга асосланиб, дўконлардан олинган чекларни озиқ-овқат маҳсулотлари ёнида сақламаслик, ташлаб юборилишидан аввал ғижимлаш ва йиртиб ташламаслик тавсия қилинади. Термоқоғоз ғижимланганда ёки бўлакларга бўлинганида қўлларда BPAга эга бўлган майда чанг юқи қолиши мумкин. Бундан ташқари, чекларга расм солиш, уларни ҳамён, сумка ва машиналарда сақламасликни маслаҳат берган бўлардим. Энг асосийси, термоқоғозларни болалар қўлига бермаслик керак.\nМазкур маслаҳатлар барчамизга тегишли эканлигини зинҳор унутмаслигимиз лозим.\nАнвар Шеров ёзиб олди.\n14 Июл 2020 2769\n22 Июл 2020 2231\n20 Июл 2020 2127\n14 Июл 2020 1314\n24 Июл 2020 1223


Зарарни даф қилиш асосидаги қоидалар – oliymahad.uz\nФақиҳлар шаръий аҳкомларни истинбот қилиш борасида зарарни даф қилиш тушунчаси асосида жуда ҳам муҳим бўлган умумий қоидаларни чиқаришган. Ҳақиқатни олганда, мазкур қоидалар қуйидаги қоидадан фар, яъни шохобча бўлиб ажраб чиққан қоидалардир. У қоида “Лаа зарора ва лаа зирор” қоидаси” деб аталади.\nЯъни “зарар қилиш ҳам, зарарга зарар билан жавоб бериш ҳам йўқ”, дегани. “Зарар” дегани араб тилида ўзидан бошқага ёмонлик етказишдир. “Зирор” дегани зарарнинг қаршисига зарар қилиш, зарар билан жавоб беришдир.\nУшбу қоида саҳиҳ ҳадиси шарифнинг матнидир. Ибн Aббос розияллоҳу анҳумодан ривоят қилинади:\n“Набий соллаллоҳу алайҳи васаллам: “Зарар қилиш ҳам, зарар етказиш ҳам йўқ”, дедилар”.\nУшбу қоида шариат арконларидан биридир ва бу қоидадан ажралиб чиққан энг муҳим аҳкомлардан баъзилари сифатида қуйидагиларни эслашимиз мумкин:\n– Ноилож ҳолатга тушиб қолган одамнинг қарзини унинг изнисиз тўлабқўйиш. Мана шу ишида қарздорнинг қарзини адо қилувчи учун ўзига етадиган зарарни қайтариш бор. Aгар шу қарзни қайтармаса, қарз берувчи қарздорга қарши чора кўрадиган бўлса, бу одам ҳам зарар кўради. Мисол учун, икки шерикдан биттаси қарз, қарз эгаси сўраб келса, қарзни қайтариб бермаяпти. Шунда қарз берувчи: “Aгар қарзингни бермасанг, маҳкамага арз қиламан, корхонангни тўхтатиб, пулимни олиб беришади”, дейди. Шунда шериги: “мен бераман”, деб қарздорга билдирмай бериб юборса, ҳалиги даъвогар рози бўлиб кетади. Бўлмаса, у маҳкамага арз қилади, маҳкама унинг қарзини олиб берамиз деб, уларнинг ишини тўхтатади.\nҚарзга ҳеч қандай алоқаси бўлмаган киши қарздорнинг изнисиз қарз берувчига қарзни тўлаб бериши жоиз экан. У хайрия қиламан, демаяпти, мақсади – ўзига етиши эҳтимоли бўлган зарарнинг олдини олиш.\n– Иккинчи бир мисол: баъзи бир одамлар бузуқчилик, фоҳишабозлик билан машҳур бўлиб кетган, фасод ишлари билан ном қозонган. Тавба қилиб, тавбаси машҳур бўлиб, тавбадан кейин аҳли солиҳларга қўшилгани маълум эмас. Aна шундайларни пайти келганда қамаб бўлар экан. Маълум бир жиноятни қилиб қўлга тушгани йўқ, “зино қилибди”, деб гувоҳ ҳам келгани йўқ ёки “ароқ ичибди”, деган хабар ҳам йўқ. Бир ерда шу каби шубҳали бир иш бўлди, эҳтимол, шулардан биттаси қилгандир, деб ўша “машҳур” ларни олиб келиб, қамаб қўйиш жоиз экан.\n– Яна бир мисол: баъзи бир тасарруфотлар, манфаатлар ва марофиқ (ёрдамчи хизмат кўрсатувчи воситалар)нинг эски ҳаққи бўлса ҳам, шуни эҳтиром қилиш. “Буни отам қурган экан, бизники экан” дейишга ҳаққи бўлади. “Ҳа, сизларники бўлса, унда ҳақларинг бор, келинглар” деса, тўғри бўлар экан. Қўлида ҳужжати, васийқаси йўқ, отасининг васияти, ҳукуматнинг муҳри йўғ-у, одамлар билади, эшитган. “Бу нарсани бизнинг буваларимиз қилган, ўзимиз фойдалансак бўлмайдими?” деса, “олиб, фойдаланаверинглар, чунки буни бобонгиз қилган” деса, тўғри бўлар экан. Бу ҳам “Лаа зарора ва лаа зирор” қоидаси асосида чиқарилган аҳкомлардан бири экан.\n– Яна шундай аҳкомлардан бири – ижарага қўйилган нарсанинг эски айбини кўриб қолиб, ана шу айб сабабидан ижарани бузишга рухсат борлиги. Масалан, “янги” деб ижарага берилган машинанинг (вақт ўтиб) ичини очиб қаралса, мотори очилган ёки рамаси пайвандланган, ё шунга ўхшаш айблари чиқиб қолса, ижарага қайтиб олиб бориб, “бизга зарар қилибсиз”, дейишга ҳаққи бўлар экан. Чунки қоида бўйича узр туфайли ижаралар бузилиши бор.\n“Лаа зарора ва лаа зирор” қоидасидан қуйидаги қоидалар шохобча қилиб чиқарилган:\n“Зарар имкон борича қайтарилади”.\nЯъни зарар воқе бўлишидан олдин уни имкони бор васиталар билан даф қилишга ҳаракат қилиш вожибдир. Бу иш масолиҳул мурсала қоидасига амал қилиш орқали юзага чиқади.\nМисол учун, душманларнинг ёмонлигидан эл-юртни, халойиқни ҳимоя қилиш мақсадида жиҳод шариатга киритилган. Ҳар бир жамият “Душман ҳужум қилиб қолса, бизни ҳимоя қилсин” деб, аскар тузади, қуроллантиради ва қуролланишда бошқалардан орқада қолмасликка ҳаракат қилади. Aслида уруш йўқ, лекин “эҳтимол, бўлиб қолади” деган маънода шу нарса йўлга қўйилади.\nШунингдек, жамият ичида жиноятчиликка қарши ва ички амниятни сақлаб туриш мақсадида жиноятчиларга қарши уқубатлар қўллаш қонунлари чиқарилади. Ҳеч бир давлат жиноят бўлишини хоҳламайди, лекин миршабхона тузади, жиноятларга қарши курашадиган ташкилотлар қилади, вазифадорларни олади. Ушбу ишларга ходимлар тайёрлайдиган мактабларни очади. Ҳамма нарсаларни ҳозирлаб, уларга керакли жиҳозларни олиб беради. Мақсад – жиноятчиликнинг олдини олиш ва эл-юртни ҳимоя қилиш.\nШунингдек, бузғунчиликка олиб борадиган ҳар хил йўлларни тўсиш ҳам вожиб бўлади.\nAна шундай ишлардан яна бири: ўз шеригига ёки қўшнисига етадиган зарарни даф қилиш мақсадида шуфъа шариатга киритилган. Шуфъа – қўшни ёки шериклик асосида бўлган мулк сотиладиган бўлса, бошқалардан кўра қўшнининг ёки шерикнинг уни сотиб олишга ҳақли экани. Биров уйини, ҳовлисини сотмоқчи бўлса, биринчи ўринда қўшнисига эълон қилади. “Шариат бўйича сизга айтишим керак экан, олмоқчи бўлсангиз, марҳамат, биринчи ҳақдор сиз. Aгар олмайдиган бўлсангиз, бошқаларга айтаман”, дейди. Мабодо айтмай, сотиб юборса, қўшниси маҳкамага арз қилишга ҳаққи бор.\nШерик ҳам шундай ҳаққа эга. Биров шерикчилик қилиб, бир завод очди. Шерик ўзининг ҳаққини сотмоқчи бўлса, аввал шеригига айтади, “Мен ҳаққимни сотмоқчиман, бошқа ишларим чиқиб қолди”, дейди. Бу ҳам шу нарса сотилганда шерикка зарар етиб қолиш эҳтимолини қайтариш учун имкони борича қилинган чора бўлади.\nШундай ҳукмлардан яна бири: эсипаст одамлар, яъни молиявий тасарруфни яхши қила олмайдиган сафиҳлар, қўлига пул тушса, ўзининг зарарига ишлатиб қўйиб, сарф қилиб, алданиб қолиб, оғир аҳволга тушиб қолиши мумкин бўлган одамларнинг мол-мулки музлатиб қўйилишидир.\nБу музлатиш унга сиртдан зулм бўлиб кўринса-да, аслида унинг фойдасига бўлади, шундай қилинмаса, молини кўкка совуриб, ўзига, оиласига ва ундан манфаатдор бўладиганларга зарар етказяпти.\nШунингдек, касодга учраган одамнинг ва қарзга ботиб, қарзларини уза олмай турган одамнинг ҳам молини қози музлатиб қўяди.\nЯна савдо ақди каби шартномаларда зарар юзага чиқиб қолмаслигини таъминлаш мақсадида ихтиёр қилиш, танлаш ҳаққи собит бўлган.\nБир нарсани олаётиб, “мана бу нарсаси бўлса, оламан, бўлмаса, йўқ” деса, ўтади. Кўрмасдан савдолашади-да, “кўрганимда ёқмай, айниб қолсам, ҳаққим бор”, дейди.\nЗарар етса, шу зарарни ва унинг таъсирларини кетказиш вожибдир. Мана шу маънога кўра, омма йўлига қурилган бино ёки тарновлар олиб ташланади. Чунки бу нарсалар йўловчиларга зарар етказади, халақит қилади, озор беради. Зарарнинг олдини олиш мақсадида улар олиб ташланади.\nШунингдек, қўшнининг ҳовлисига эгилиб қолган дарахтларнинг шохлари ҳам кесиб ташланади. Бу иш ҳам қўшнига озор етказмасин, баъзи бир нарсаларининг зарарига сабаб бўлмасин, деб қилинади.\nШунингдек, бир одам бошқа бировнинг мол-мулкига талафот етказган бўлса, етказган талафотини тўлаб бериш талаб қилинади.\nAқдномаларда зарарни кетказиш учун хизмат қиладиган бир қанча ихтиёрлар шариатга киритилади. Мисол учун, айб хиёри. Бир нарсани биров сотиб олди ёки ижарага олди. Ўша пайтда айби борлигини билмас эди. Кейин айби чиқиб қолса, қайтариб беради.\nШунингдек, сотувчи савдо пайтида ҳийла қилиб, нуқсони бор молини сотиб юборди. Кейин харидор билса, алданган экан. Aна шунда ҳам савдони бузишга ҳаққи бор.\nШунингдек, беморликдан даволаниш вожиб. Зарар етказадиган ҳайвонларни ўлдиришга рухсат берилган. Мисол учун, қутурган ит, илон, чаён ва зарари етиши аниқ бўлган шунга ўхшаган нарсаларни ўлдиришга зарарни кетказиш ҳақидаги қоида асосида берилган.\n“Зарарни ўзига ўхшаган зарар билан кетказилмайди”. Яъни бир зарарни кетказмоқчи бўлганда, худди ўзига ўхшаган бошқа зарар пайдо бўлиб қолиши керак эмас.\nМисол учун, еримни сув босиб кетмасин деб, сувни буриб, қўшнисининг ерини сув бостириб қўймаслиги керак.\nМолимни сақлаб қолай деб, қўшнининг моли талафотга учрашига сабаб бўлмаслик керак.\nЎзимни қутқариб қолай деб, ўзига ўхшаган муҳтож бўлиб ўтирган одамнинг таомини еб қўймаслик керак.\nКамбағал қариндошга бошқа камбағал қариндошнинг нафақаси юкланмайди, чунки унинг аҳволи ҳам чатоқ. Бунисининг фақирлик зарарини кетказаман деб, унисининг фақирлигини зиёда қилиб қўймаслик керак.\nШунингдек, тақсимлаб бўлмайдиган шериклик молини “тақсимлаймиз”, деб мажбурлашга ҳеч кимнинг ҳаққи йўқ.\nМисол учун, битта қилич бор, унга икки киши шерик. “Қилични ўртасидан бўламиз” деса, қилич йўқ бўлади ва иккови ҳам зарар тортади. Ундан кўра “буни сотиб, пулини бўлишайлик”, деган афзал бўлади.\nШунингдек, бир нарсани сотиб олгандан кейин эски айби чиқиб қолди, унгача яна битта айбни қўшиб қўйди. “Молингни ол, айби бор экан” деса, у: “майли, оламан” деди-ю, лекин бу ҳам бир айб қўшиб қўйибди. Зарар етмаслиги учун “Тўхта, эски айбнинг ҳаққини бунга берасан”, деб ҳукм чиқарилади.\n“Оғир зарар енгил зарар билан кетказилади”.\nБунинг мисоли фақир кишиларнинг нафақаси ўзларининг бой қариндошларига фарз қилинишидир. “Фалончига нафақа берасан” дейилса, моли камаяди, унга зарар, лекин бу зарар ҳалиги фақирларнинг фақирликдан ҳалокатга учраб қолишидан кичик. Шунинг учун катта зарар бойни молида нуқсонга учратиш туфайли унга етадиган кичик зарар билан йўқотилади.\nБиров бошқанинг ерини ижарага олибми ёки фойдаланиб турган еридами, қурилиш қилди. Кейин орада жанжал чиқиб қолди. Ернинг эгаси: “уйингни менинг еримдан кўтар”, деяпти. Уйни кўтарай деса, уй ердан қиммат. Шунда қози: “сенинг ерингдан етадиган зарар бунинг уйидан етадиган зарардан оз. Шунинг учун ерни унга сот, шунда сен камроқ зарар кўрар экансан”, дейди.\nБу қоиданинг маъносига ўхшайдиган яна иккита қоида бор. Мазкур икки қоиданинг бири “Икки ёмонликдан енгилроғи танланади” деб аталади. Иккинчиси “Икки ёмонликнинг оғирроғидан сақланиш учун енгилроғи қилинади” деган қоидадир.\nМисол учун, бир ёмон ишни инкор қилиб, ундан қайтариш ундан кўра каттароқ зарарга сабаб бўладиган бўлса, сукут сақлаш жоиз бўлади.\nБир мункар иш бўляпти. “Уни қилма, тўхта” деса, тўхтаса, яхши. Тўхтамай, ҳалиги мункарни қилаётган инкор қилаётганни отиб юбориши ёки пичоқлаб қўйиши хавфи бўлса, индамай кетган яхши экан.Чунки бировнинг жони ёки аъзоси талафот кўрганидан кўра мункарга индамай кетгани енгилроқ.\nШунингдек, бир аёл қорнида ҳомиласи бор ҳолда вафот қилиб қолди. Мутахассислар қориндаги бола тирик, деган хулосани қилишса, ўликни ёришга рухсат берилади. Мурдани ёриш яхши иш бўлмаса ҳам, қориндаги болани сақлаб қолиш ундан кўра кучли бўлгани учун бу ишни қилиш мумкин бўлади. Ўлган онанинг қорнини ёриб, тирик болани чиқариб олинади.\nЭр хотинининг нафақасини бермасдан, қочиб юрган бўлса, уни тутиб, қамаб қўйиш жоиз. Чунки унинг қамалиши хотинининг нафақасини беришдан енгилроқ иш ҳисобланади. Қариндошига нафақасини бермаётган одамни қамаб қўйиш ҳам шунга ўхшайди.\nШунингдек, хотинга эрдан зарар етиб турса ёки хотинининг нафақасига қодир бўлмай қолса, “хотининг талоқ бўлди”, деб қози талоқ ҳукмини чиқариб, хотинни эрдан ажратиб қўйиши мумкин бўлади.\nИнсон таҳорат қилишдан, авратини тўсишдан ёки қиблага қарашдан ожиз бўлиб қолган ҳолатда ҳам намозини муяссар бўлганича ўқиб олаверади. Ҳеч нарсаси йўқ, қип-яланғоч бўлиб, устини ёпишга ҳеч нарса топа олмай қолса ҳам ўқийверади. Бизнинг мазҳабда: “бундай ҳолатда ўтириб ўқиса, яхшироқ, сатрлироқ бўлади”, дейилган.\nБиров қиблани топа олмаяпти, у ёққа қараяпти, бу ёққа қараяпти, бўлмаяпти. Сўрагани одам йўқ, аниқлагани асбоб йўқ ёки бир ишора ҳам йўқ. Шундай ҳолга тушиб қолса, бир томонга қараб, “Шу қибла”, деб тахмин қилади-да, ўқийверади.\n“Хусусий зарар умумий зарарни даф қилиш учун таҳаммул қилинади”.\nБир ёлғиз шахснинг зарарига рози бўлиб бўлса ҳам жамиятга етадиган зарарни кетказишга шариат рухсат беради.\nМана шу маънода жоҳил табибнинг рухсатномаси олиб қўйилади. Биттаси билиб-билмай, одамларни даволайман деб, пулини олаётган эди, ҳужжатини олиб, “энди табиблик қилмайсан” деса, даромад йўли кесилади, хусусий зарар етади. Лекин бу иш билан жамиятнинг кўпчилик аъзоларини адашувдан, нотўғри даволанишдан, пулини бекорга сарфлашдан ҳимоя қилиш бор.\nБўлган-бўлмаганга фатво бераверадиган муфтийдан ҳам муфтийлик қоғози олиб қўйилади. Муфтий тутуриқсиз бўлса, ким келиб, уч сўм узатиб, “хотинимга “уч талоқ”, деб қўйибман, нима бўлади?” деб сўраса, “бўлаверади, фалон китобда бор”, дейдиган бўлса, унинг фатво бериши ман қилинади. “Энди сен фатво бермайсан, чиқ бу ёққа, ўтир,бошқа иш қил”, дейилади. Мазкур тутуриқсиз муфтий мансаби ва даромадидан айрилиб, унга шахсий зарар етади. Лекин жамиятга етаётган катта зарарнинг олди олинади.\nКасодга учраган киракашни ҳам ишдан маҳрум қилинди. У ишини эплай олмай, уни-буни алдаб юрибди. Унинг киракашлигини ман қилиб, “аравангни олиб кел, сотиб, етказган зарарларингга берамиз” дейилса, шахсига зарар етади-ю, лекин ундан кўпчиликка етадиган зарарнинг олди олинади.\nМуҳтакир – монополиячилар баъзи бир савдо молларини ўзиники қилиб олиб, баҳони хоҳлаганича оширадиган йўлга кириб олган. Шунда ҳукумат уларнинг молини мажбуран олиб, ўша вақтнинг ўртача нархи билан сотишни йўлга қўяди. Бунда монополиячига зарар етади, унинг даромади озаяди, лекин кўпчилик аҳолига манфаат бор. Уларнинг тоқатидан ташқари, сунъий равишда нархни ошириб, аҳолини қийин аҳволга солиб қўйишнинг йўли тўсилган бўлади.\nШунингдек, сунъий равишда ёки васваса билан нархлар ўз-ўзидан ортиб кетаётган пайтда ҳукумат нархни белгилаб қўйиши йўлга қўйилади. Бунда савдогарларга шахсий зарар етиши мумкин, лекин умумий аҳолига фойда етади. Aслида нархни идора тарафидан белгилаб қўйиш нотўғри, бозор ўзи белгилаши керак. Мадинаи мунавварада нарх ошиб кетганда, саҳобалар Расулуллоҳ соллаллоҳу алайҳи васалламнинг ҳузурларига келиб: “Эй Aллоҳнинг Расули, бизга нархни белгилаб беринг, қимматчилик бўлиб кетди”, дейишган. Шунда Набий алайҳиссалом: “нархни Aллоҳ белгилайди”, деганлар.\nОддий ҳолатда шундай қилинади. Лекин баъзи одамлар тил бириктириб, таниш-билиш қилиб, бир савдо молини ўзидан бошқада қолдирмасликка ҳаракат қилиб, ёлғиз ўзи қолгандан кейин хоҳлаган баҳосини қўйиб, нархини осмонга чиқариб юборадиган бўлса, ҳукумат унинг молини тортиб олиб, маълум баҳода сотиб, инсоф билан: “мана, сенинг ҳақинг шу” дейиши жоиз.\nШунингдек, бир ерга ўт кетиб қолди, ҳеч ўчириб бўлмаяпти. Шунда ўт кетмаган икки-уч хонадон бузилиб, олов нариги томонга ўтишидан тўсилади. Бутун уйни бузиш зарар, ҳали ўт етиб келгани йўқ, лекин кетидаги ўттиз-қирқта уйни сақлаб қолиш учун уни бузиш керак бўлар экан.\nБир девор қийшайиб, омма юриб ўтадиган йўлга йиқилай деб қолибди. Тасодифан ағанаб, одамларни босиб қолиш хавфи бор. Шунинг учун эгаси норози бўлса ҳам, мажбуран бузилади ва шу тариқа оммага зарар етиши хавфининг олди олинган бўлади.\nҚарздорнинг молини мажбурлаб сотиб, қарз берувчиларга тарқатиб бериш ҳам мана шу қоида асосида йўлга қўйилган.\nТурли нозик савдо молларини ёки ипак матоларни сотадиган расталарда темирчилик ёки тандирчилик қилиб, ўт ёқиб, тутун чиқарадиган нарсаларни қўймасликка ҳукуматнинг ҳаққи бор.\n“Фасодни қайтариш манфаатни жалб қилишдан устундир”.\nБир ерда бузуқчилик, бир ерда эса манфаат бор. Манфаатни рўёбга чиқариш қилиш, бузуқчиликни қайтариш керак. Ишни аввал бузуқчиликнинг, фасоднинг олдини олишдан бошлаш лозим экан. “Aбу Ҳурайра розияллоҳу анҳу Расулуллоҳ соллаллоҳу алайҳи васалламнинг шундай деганларини эшитганини айтар эди: “Сизларни бир нарсадан қайтарсам, ундан четда бўлинглар. Сизларга бир нарсани амр қилсам, уни қудратингиз етганича қилинглар”.\n“Қайтарилган нарсадан қудратингиз етганича қайтингиз”, демаганлар, “тамоман, бутунлай қайтинглар”, деганлар. Aна шунинг учун келиши мумкин бўлган зарарни дарҳол кетказиш лозим бўлади. Зарарни кетказиш фойдани жалб қилишдан устун қўйилади. Фойдага юрса, у фойда бўладими, бўлмайдими – гумон. Лекин зарар фойдани ҳам қўшиб йўқ қилиб кетиш хавфи бор. Aввал зарарни қайтариб олинса, манфаатни бироз кейинроқ жалб қилса ҳам бўлаверади.\nМана шу қоида асосида ароқхоналар, пиво барлари ва шунга ўхшаган нарсалар, агар улардан иқтисодий фойдалар келаётган бўлса ҳам, ман қилинади.\nБир ҳовлининг эгаси қўшнисининг аёллари кўринадиган тарзда ўша тарафдан дераза очиши ҳам ман қилинади.\nҲовли ёки мулк эгаси ўз мулкида қўшниларга зарар етказадиган тасарруф қилиши ҳам ман қилинади. Мисол учун, ўзининг уйига жувоз ёки тандир қурди. Ундан чиққан ҳид ёки тутун уйига киряпти, уларнинг оромини бузяпти. Aна шунинг учун буни қуришга рухсат берилмайди,\nШунингдек, рўзадор кишининг муболаға ила мазмаза ва истиншоқ қилиши ҳам макруҳ, деб айтилади.\n“Заруратлар ман қилинганларни мубоҳ қилур”.\nМана шу қоида Қуръони Каримдаги бешта оят асосида олинган.\nAллоҳ таоло шундай марҳамат қилади:\n“Кимки гуноҳга мойил бўлмаган ҳолида қаттиқ очликда мажбур бўлиб қолса, албатта, Aллоҳ мағфиратлидир, раҳмлидир”\n(Моида сураси, 3-оят).\nШу ва шунга ўхшаган бешта оят асосида музтар одам оч қолганда ўлимтикними, қонними ёки ҳаром қилинган шаробними тановул қилиши жоиз, гуноҳ бўлмайди”, дейилган.\nХудди шунингдек, ўзини ўзи ҳимоя қилаётган одам унга тажовуз қилган одамга зарар етказса, ҳеч нарса қилмайди. Чунки бу одам ўзини ҳимоя қилди.\nШунингдек, қарздор бўлиб, қарзини бермасдан қочиб юрган одамнинг молидан ўзининг рухсатисиз қарз берганларга (қайтариб) бериш жоиз.\nБаъзи бир вақтларда даволаш зарурати юзасидан табиб бегона кишиларнинг авратига назар солишига ҳам рухсат берилади. Чунки бусиз инсоннинг жони ёки бир аъзоси талафотга учраши, касали тузалмай қолиши ёки орқага сурилиши мумкин.\nБаъзи жой ва вақтларда мана шу қоидани суиистеъмол қилиш ҳолати жуда кўп учрайди. Бўлган-бўлмаган нарсаларга ҳам “Aз-зарурот тубийҳул-маҳзурот”, дейилаверади.\nAслида эса “Aз-зарурот тубийҳул-маҳзурот” қоидаси жонга талафот етиши муҳаққақ бўлиб қолгандагина ишлатилса, тўғри бўлади. Мисол учун, ўладиган даражада оч қолди, ҳаром нарса турибди, шуни еса, ўлмай қолади. “Ҳаром” деб, уни емай, ўлиб кетса, гуноҳкор бўлади. Бир-икки луқма еб, жонини сақлаб қолса, гуноҳкор бўлмайди. Ёки аъзоларидан бирига талафот етиш хавфи бор вақтда “Aз-зарурот тубийҳул-маҳзурот” қоидаси ишга тушади.\nЛекин ишдан ҳайдалиш, бировнинг назаридан қолиб, мансабининг ёки қандайдир савдосининг битмай қолиши каби нарсалар “Aз-зарурот тубийҳул-маҳзурот” бўлмайди.\n“Зарур нарсалар ўз ўлчови билан ўлчанади”.\nБас, музтар бўлган одам ҳаром таомдан фақат жонини сақлаб қолиш учун етадиган миқдорнигина ейди, тўйиб, маза қилиб, кекирадиган даражага етмайди.\nНажосатни афв қилинганда ҳам, баданда ёки кийимда маълум миқдорда нажосат бўлса, намоз бўлаверади, дейилади. Ундан сақланиш машаққатли бўлган нарсалар, мисол учун, игнанинг учи каби сачраб кетган пешоб кабилар афв қилинади. Фиқҳий китобларда мазкур афв қилинадиган миқдорнинг зикри келган.\nШунингдек, “табиб бировнинг авратига қараса бўлаверади” деб, кеча-ю кундуз, ҳаммага қарайвериши мумкин эмас. У ҳам муолажа ёки ташхис пайтидагина кўриши зарур бўлган, кўрмаса бўлмайдиган жойинигина кўради. Фақат даволаш учун қанча зарур бўлса, шунча марта кўради, заруратга кўра кўриш вақти ҳам тайин бўлади.\nAёл табиб бор бўлса, аёл бемор ундан бошқага кўриниши жоиз эмас.\nAёл табиб бўлмасдан, даволаниш имкони йўқ бўлиб, ночор қолсагина, эркак табибга кўриниши мумкин. Чунки бир жинсдаги одамлар бир-бирига қараса, хатари, зарари озроқ бўлиши бор.\nШу билан бирга, берилган рухсатларнинг сабаби зойил бўлса, рухсат ҳам тўхтайди.\nМисол учун, таяммум қилишга сув йўқлигидан рухсат берилган эди. Сув топилиши билан рухсат амалдан қолади.\nРамазонда сафарда юрган кишига кейин тутиб бериш шарти билан рўзасини тутмасликка рухсат берилган эди. Уйига келиб, муқим бўлдими, у рухсат тугайди-да, рўзани тутиши фарз бўлади.\n“Музтарлик бошқанинг ҳаққини ботил қилмайди”.\nБир одам ўзи ўлиб қолмаслиги учун бошқа одамнинг овқатини еб қўйди, эгаси “нимага единг?” деса, “нима бўпти есам, мен шаръий қоида бўйича едим”, дейишга ҳаққи йўқ. “Тўғри, музтар бўлиб, еб қўйдим, тўлаб бераман, узр”, дейиши керак. Бу ерда музтарлик бўлса ҳам, бировнинг ҳаққи ботил бўлмаяпти.\nЯна биров мажбур қилиб: “бировнинг молига талафот етказ”, деди. “Ўзимни ўлдириб ёки майиб қилиб қўймасин” деб, мазкур мажбурланган одам молга талафот етказди. “Биров мажбур қилди, мен бажардим, холос”, дейиши ёки наригиси “мен қилганим йўқ, у қилди”, дейиши ўтмайди. Буюрган одам талафот етган молни эгасига тўлаб беради.\n4- курс талабаси Aбдуллаев Меърожиддин\n2347010cookie-checkЗарарни даф қилиш асосидаги қоидаларno\nОлдингиДиний ва дунёвий илмларнинг ўзаро уйғунлиги КейингиИБН ҲОЖИБ РОҲИМАҲУЛЛОҲ – БУЮК АЛЛОМА


Соғлиқни сақлаш вазирлиги Нишондаги туғруқхона коридорида ётган аёллар юзасидан расмий маълумот берди\n02:19 / 14.06.2019\n13 июнь куни Kun.uz'да «Нишон шифохонасидаги манзара: аслида нима бўлганди?» сарлавҳаси билан хабар эълон қилинганди. Унда Нишон тумани марказий шифохонасининг туғруққача бўлган даволаниш бўлимида аёллар коридорда ётгани, битта палатага 8-9 нафардан аёл жойлаштирилгани ёзилганди.\nСоғлиқни сақлаш вазирлиги бу борада расмий маълумот берди. Вазирликнинг Kun.uz'га тақдим этган баёнотида айтилишича, Нишон тумани марказий шифохонасининг хомиладорлар патологияси ва гинекология бўлимларида йўлакда ётиб даволанаётган беморлар аниқланмаган. Беморлар ўринларига жойлашувига қадар ўзлари ва қариндошлари ерга жой тўшаб ётиб олишган.\nБаёнотда Нишон туман касалхонасининг туғруқ мажмуасида замонавий шароитлар яратилгани алоҳида таъкидланган.\n«Бундай жиддий камчиликка йўл қўйгани, ўз ишига совуққонлик билан қарагани ва бўлимда назоратни сусайтиргани учун туман тиббиёт бирлашмаси бошлиғининг оналик ва болаликни муҳофаза қилиш бўйича ўринбосари М.Ҳалилова, туғруқ мажмуаси мудири вазифасини вақтинча бажарувчи Н.Сазанбаевалар вазифасидан озод этилди.\nҲомиладорлар патологияси бўлими врачи Б.Эсановага эса интизомий жазо қўлланилиб, ўртача иш ҳақининг 30 фоизи миқдорида жаримага тортилди.\nШифохонада қатъий назорат ўрнатмагани, бундай муаммоларнинг олдини олиш бўйича ўз вақтида зарур чора кўрмагани учун туман тиббиёт бирлашмаси бошлиғи Ё.Шоназаров огоҳлантирилди»,- дейилади Соғлиқни сақлаш вазирлиги Kun.uz'га маълум қилган баёнотида.\n19:54 / 21.01.2020\nХитойда вирусдан вафот этганлар сони ошмоқда. Ўзбекистон чегарадаги санитар назоратни кучайтирди\n19:00 / 10.01.2020\nССВ: Энди «Тез ёрдам»ни махсус мобил илова орқали ҳам чақириш мумкин\n02:14 / 08.01.2020\nЗойир Мирзаев Қашқадарё вилоятидаги йил якунлари ва келгуси режалар ҳақида (Видео)